TIPPHETKED: Küproselt võiduga naasev Rock jätkab eurosarja täiseduga - Sport\nTÜ/Rock vs Utena JuventusFoto: Hendrik Osula\nTartu Ülikool/Rocki korvpallimeeskond pidas täna FIBA Euroopa karikasarja teise alagrupikohtumise, alistades võõral väljakul 67:55 (9:22, 22:8, 19:16, 17:9) Küprose meeskonna Nicosia Michelin Etha Engomise.\nAvamängus oli Küprose tiim 52:88 alla jäänud ukrainlaste Južnõi Himikule. Rock alustas hooaega 81:72 võiduga leedulaste Utena Juventuse üle.\nTänast kohtumist alustasid Gert Kullamäe hoolealused väga uniselt ja 10 minuti järel olid valitseva Eesti meistri kaotusnumbrid 9:22. Teisel veerandajal tegid tartlased aga 12:0 spurdi ja seega mindi riietusruumi Rocki 31:30 juhtimisel.\nKolmandal 10-minutilisel perioodil kasvatas külaliste eduseisu 4 järjestikust kaugviset tabanud leedulasest mängujuht Evaldas Žabas. Kuigi veerandi lõpus Nicosia meeskond taas vahe 3-4 punkti peale vähendas, siis Rock sellest end segada ei lasknud ja lõpuks marsiti üpriski kindla 67:55 võiduni.\nTartlaste resultatiivseimana viskas 18 punkti Evaldas Žabas, kes selle kõrval ka 7 lauapalli maha võttis. Karolis Petrukonis toetas teda 14, Tanel Sokk 11 silmaga. Gert Dorbek ja Brian Harper said mõlemad kirja 8 punkti ja 6 lauapalli. Sama palju võttis lauapalle maha ka Janar Talts, kes selle kõrval veel 6 punkti viskas.\nVäärib ka märkimist, et Nicosia alustab enda liigahooaega alles 7. novembril ja seega neil enne tänast väga palju mängupraktikat polnud. Äsjalõppenud kohtumises oli 15 punkti ja 9 lauapalliga nende parim Terrance Henry.\nTÄNA DELFI TV-s: Kalev/Cramo jahib eurosarjas esimest võitu (207) 04.11.2015\nTartu Rock läheb eurosarja välismängule kümne mehega (20) 02.11.2015\nTeises L-alagrupi kohtumises alistas Južnõi Himik lisaajal Utena Juventuse 90:86. Seega on nii Rockil kui Himikul pärast tänast kirja kaks võitu, Juventus ja Etha Engomis peavad esialgu leppima kahe kaotusega.


Kogudusele valiti uus juhatus, sinodisaadikud ja revident - Tallinna Toompea Kaarli Kogudus\nKogudusele valiti uus juhatus, sinodisaadikud ja revident\n10. märts 2021 10. märts 2021\nVeebruari keskpaigas valitud uue nõukogu liikmete õnnistamine pidi toimuma 7. märtsi missa ajal, aga kehtima hakanud uued piirangud kirikutele seda kahjuks enam ei võimaldanud.\nNii toimus ka uue nõukogu esimene koosolek internetis ZOOM keskkonnas ja esmakordselt koguduse ajaloos toimusid ka uue juhatuse, sinodisaadikute ja revidendi valimine interneti kaudu. Konsistooriumilt saadi selleks ka luba ja Kaarli kogudus oli selliste valimiste puhul esimeseks katsekoguduseks.\nKoguduse õpetaja JAAK AUS kutsus nõukogu koosolekule avapalveks ja väikeseks tervituseks peapiiskop URMAS VIILMA, kes kutse ka lahkelt vastu võttis.\nPeapiiskop sõnas 9. märtsi päevasõna aluseks võttes, et koguduse uuel nõukogul on võimalik vaadata, mida nende eelkäijad tegid ja millega on nad ära teeninud, et peavad seda koormat edasi kandma. Paastuaeg annab ka hea võimaluse mõelda, mida teha teisiti. U. Viilma sõnul on koroonaviiruse põhjustatud olukord nii kiriku kui ka Kaarli koguduse jaoks olnud tõukeandjaks, et ületada mõningad senised takistused, mis aegade muutumise ja uute põlvkondade pealetuleku kontekstis on tingimata vajalikud. Ta pidas silmas võimalusi, mida on andnud meile interaktiivne meedia ja millise avara ruumi on avanud kogudustele internet vaimulikuks tööks. Töö internetis teeb küll paljud asjad lihtsamaks, aga sellel on ka varjuküljed, kui ära jäävad isiklikud kokkusaamised, kohvilauajutud jms.\nPeapiiskopil jagus palju tunnustust nii koguduse õpetajale kui ka kaastöölistele. Ta tõi esile, et veebimaailmas on kogudus avardanud võimalusi jõudmaks inimesteni, kes muidu pole kirikusse jõudnud. Seda missade ja palvuste ülekandmisel kõrval ka leeritöö vallas, kus tundide viimine veebi on praegustes tingimustes ainuvõimalik, arvestades seda, et leerirühmad on suuremad kui piirangutega lubatud 10 inimest. Peapiiskop tõi esile lisaväärtusena ka selle, et leeritunnid on koguduse YouTube’i lehel hiljemgi kättesaadavad. Ta tunnustas ka selle eest, et koroonast tingitud kirikutalituste arvu kõikumine Kaarli koguduse suuruses koguduses on jäänud viimase 5 aasta lõikes tavapärase raamidesse. Nii näitas leeriskäijate arv hoopis tõusu, sest nii palju leerilapsi oli viimati 2016. aastal. Ja see peaks olema julgustuseks uuele nõukogule, kes on võtmas vastutust koguduse arengu eest. Ehkki ka liikmeannetajate arv vähenes, siis annetuste kogukasv näitas seda, et koguduseliikmed ei ole oma kogudust maha jätnud, vaid nad on seda keerulistel aegadel veelgi rohkem toetanud.\nEriliselt tõi peapiiskop esile Kaarli Kooli, kus õppetöö koolis ja lasteaias on hästi läbipõimunud koguduse lastetööga ja võib suureks eeskujuks olla teistelegi. Eesti kristlike koolide seas on selline lahendus ainulaadne. Üks õige kogudusele kuuluv kool peakski nii toimima, avaldas peapiiskop kiitust.\nPeapiiskop väljendas lootust, et kuigi koroona tõttu on vahest kõige rohkem kannatanud muusika- ja kooritöö, on Eesti tugeva kirikumuusika traditsiooni tõttu võimalik sellest kindlasti välja tulla. Samas lööb epideemia sellesse arvatavasti tugeva haava; näiteks on mitme aasta võrra edasi lükatud vaimulik laulupidu ning sama võib juhtuda ka muude üle-eestiliste laulupidudega. Koguduse muusikatöö osas tõi peapiiskop esile selle mitmekesisust, kvaliteeti ja taset.\nLisaks kiitis U. Viilma ka diakooniatööd, kuna erinevalt paljudest teistest kogudustest on Kaarli koguduses selle valdkonna jaoks on lausa eraldi vaimulik.\nKokkuvõtteks ütles peapiiskop, et Kaarli koguduse juures on palju innustavat ja tema sõnum nõukogu uuele koosseisule on, et koroona ei ole kindlasti kogudusele andnud sellist hoopi, mis lööks jalust. Vastupidi, koroona-aasta on andnud Kaarli kogudusele tõuke oma töö laiendamiseks ja uuesti mõtestamiseks. Ta pidas silmas just töö laiendamist veebi, milles on suureks eeskujuks olnud õpetaja Jaak Aus, kes orienteerub selles keskkonnas hästi ja peab seda oluliseks. Ta on selles valdkonnas ideeline eestvedaja ning tal on tulevikku vaatav pilk, mis on vajalik evangeeliumi kuulutamise laiendamiseks.\nPeapiiskopil oli põhjust koosolekule jääda ka kauemaks, et näha kuidas ZOOMi valimised pilootkogudusel õnnestuvad.\nKõik toimis suurepäraselt ja meil on nüüd koguduses valitud ka uus juhatus.Juhatuse esinaiseks valiti KRISTEL KLEINOT. Juhatuse uued liikmed ANDRE MÄGI, VOOTELE HANSEN ja EDA VIISMA.\nUued sinodi saadikud on ERIK PEINAR ja ANDRE MÄGI ning sinodi saadiku asendusliikmed PIRET MARVET ja KÄRT KASE.\nKoguduse revident on TÕNIS MALDRE.


Pehme metalllukuga kaelarihm, kergelt elastne ja seetõttu väga mugav väikesele lemmikloomale. Kaelarihm sobib hästi ka kasvavale koerale, kassile ja jänkule. Kutsika kaelarihm on parim, kuna see on kerge, pehme ja vastupidav. Kutsika lemmikkaelarihm, millel küljes on sobiva suurusega rõngas, et rihma oleks lihtne kaelarihmarihma külge panna. Kutsika jaoks on kaelarihm üks olulisemaid seadmeid, millele ohutuse osas tähelepanu pöörata. Seetõttu kasutame ainult Itaalias valmistatud tippkvaliteediga lukke. Kaelarihm materjal on ka külmakindel.\nMudel: Lila (Laos)Türkiissinine (Ajutiselt otsas)\nRihm on reguleeritav ja selle suurus on 20 - 30 cm, rihma laius on 12 mm. Keevitatud O-rõnga läbimõõt on 15 mm ja materjali paksus rõngas 2,5 mm. Pael on kootud meie enda kavandi järgi Euroopas ning on pehmete omadustega ja kergelt elastne. Toodet võib pesta käsitsi või masinas 40 kraadises vees pesukotis.\nValige mudel Türkiissinine\nTuotteen arvostelut & kokemuksia tuotteesta Metall lukuga väike Baby kaelarihm väikesele koerale 1,2*20-30cm


Kogumik loob lennukast esseistist mõjuva pildi - Kultuur - Tartu Postimees\nKogumik loob lennukast esseistist mõjuva pildi\n17. oktoober 2011, 11:39\nSajanda köiteni jõudnud «Eesti mõtteloo» sari on tutvustanud pea kõiki meie 20. sajandi suuri esseiste ja kriitikuid. Rahvusvahelise haardega folklorist, kirjandusteadlane ja luuletaja August Annist on nende hulgas üks viimaseid.\nNõukogude aja lõpupoole avaldati August Annisti (1899−1972) artikleist väiksem valimik «Elu ja luule» (koostaja Heino Puhvel, 1987), mis oli oodanud ilmumisjärge tervelt 17 aastat. Sellele heideti ette ühekülgset valikut ja eriti noore Annisti mõtteilma puudulikku kajastamist (Tiit Hennoste, Looming 1988/2).\nNüüdne, tunduvalt mahukam valimik «Noorusmaa», mis pealkirjale vastavalt tutvustabki rohkem autori noorema põlve kirjatükke, annab meile Annisti kui rahvusliku mõtleja lennukast esseistikast märksa täielikuma pildi.\nSeejuures on «Elus ja luules» sisaldunud kirjutistest «Noorusmaa» 27 pala hulka võetud kuus artiklit, kuid mitte nende hilisemas nõukogudeaegses, kohati üsna hoolega silutud redaktsioonis, vaid algsel kujul, esmatrükkidele toetudes. Teisalt pole ENSV perioodi kirjatükkidele rakendatud tsensuuri, vaid needki on kärbeteta taastrükitud.\nKahe maailmasõja vahel oli Annist üks noorema põlvkonna mõjukaimaid publitsiste-esseiste ja ideolooge, tänapäevases mõttes arvamusliider, kes püüdis sõnastada meie rahvuskultuuri sisusihte.\nAatelise suunaotsijana on Annist aja, olude ja omaaegse noorpõlve suhtes ülikriitiline: «Eriti õppivas noorsoos hakkab valitsema kasvav ideelagedus, purjutelu ja vaimne töntsinemine» (lk 36).\nNoore teoreetiku sihiks saab isiku «loovate jõudude vabastamine» (lk 39), ta kinnitab lootusrikkalt, et «igaüks meist jätkab üht ja sama lõputut eluhoogu, millest kantud esiisad oluliselt ihkasid sama, mis meie (---), kes ei surnud välja ega jäänud lõplikult alla ka suurimaile raskustele…» (lk 129).\nKogumik sisaldab artikleid Aleksis Kivist ja Eino Leinost, «Kalevipojast» ja «Kalevalast», Gustav Suitsust ja Hugo Raudsepast.\nKirjanduskriitikuna suutis Annist hästi tabada teoste üleajalist tähendust.\nNäiteks Tammsaare näidendit «Kuningal on külm» analüüsides näeb ta hoopis kaugemale lihtsajoonelisest poliitilisest allegooriast, kui ütleb: «Ja me mõistame, et see kuningas siin peale muu sümboliseerib ka kogu Euroopa intellektuaalset tsivilisatsiooni, kultuurivõimu, mis kaotanud kontakti elava eluga. Seepärast tunneb ta külma ja oma jõudude kadu, hoolimata välisest soojusest, s.o. jõukusest jm» (lk 350).\nSellegipoolest deklareerib Annist kõhklemata: «Elu mõte üldse kui ka iga üksikisiku elu põhinorm on end kultuuri abil teostada kõige püsivamalt, rikkamalt ja täielikumalt, s.o. kõige elavamalt ja loovamalt…» (lk 174).\nKõike eelnõutut on August Annist oma elu ja tööga teinudki ning tema vastne artiklikogumik «Noorusmaa» on selle iseäranis ilmekaks tunnistäheks.\nAugust Annist, «Noorusmaa»,\nkoostanud ja järelsõna «August Annist ja\n«Eesti mõttelugu»» kirjutanud Hando Runnel,\n«Eesti mõtteloo» 98. köide,\nkirjastus Ilmamaa, Tartu 2011,


Mari Metsallik: naise lõhn on see, mis tõmbab ligi hingesugulase - Alkeemia - muutumise kunst ja elamise teadus\nIga naine on õitsev lilleõis\n"Einstein ütles, et kõik on energia. Mina ütlen, et kõik on lõhn. Vene psühholoog S. N. Lazarev ütleb oma raamatus "Karmalised ülesanded", et aroom - see on lille hing. Naise lõhn - see on naise hing, aromaatne bukett tema eelmistest kehastustest siin maakeral. Naise lõhn on selle maakoha aroom, kus tema hing kehastumist alustas." Nii kirjutab Mari Metsallik oma raamatus "Metshaldja päevik".\nNaise lõhn, see on tema põliskodu aroom. Nina näitab suunda, sest lõhn suudab anda inimesele sõnumeid ka seal, kuhu nägemis- ja kuulmismeel ei küündi. Oleme ju silmade kaudu siin materiaalses maailmas kinni ning olenevalt oma hingeseisundist kipume ka kõrvaga kuuldut tõlgendama ja ümber sõnastama. Aga loomulikku lõhna petta ei saa - lõhnaaistingud ja -informatsioon tungivad alateadvusesse.\nLõhna kaudu tunnevad inimesed ära oma sugulashinged ning mehed ja naised oma paarilise. Lõhna kaudu tunnetavad taimed, keda inimene oma aialapil kasvatab, tema keha seisundit ning suudavad kasvatada just temale vajaliku ravitoimega vilju. Lõhn suudab toita ning olla toiduks. Suvehommikuti toitun ma kibuvitsaõitelt rüübatud magusalt lõhnavast kasteveest - selle aroom ja maitse on unustamatud! Ka esimene inimene Aadam toitus paradiisiaia lõhnadest, tuulest ja päikesest.\nMiks kingivad mehed naistele lilli? Miks seostavad luuletustes naisi lilledega? Miks neid tõmbab vahel mõne naise poole nii vastupandamatult, et meest ennastki imestama paneb? Ehk on naine oma eelnenud kehastuses olnud imeline lill, keda päikesekiired soojendasid ja ainult talle omast ainulaadset lõhna, tema eeterlikke õlisid eritama panid? Ehk oli mehe hing nendes kaugetes kehastumistes liblikaks või mesilaseks? Mesilane püüab ju nektari kogumiseks kõige kaunimalt lõhnavaid lilleõisi. Kui nüüd mees naist kohtab ja tunneb temas ära selle lille, tunneb tema auras seda lillelõhna, tõmbab teda taas tema poole.\nNaine kannab oma auras, oma energiaväljas edasi neid lilli, kes igavesti edasi õitsevad ja oma tervendavat lõhna jagavad. Lilli, kes ta ise kunagi oli. Ta justkui niisutab ja toidab neid iga helge ja positiivse mõttega. Iga armastuse puhanguga oma südames paneb ta need lilled tugevamalt lõhnama.\nSamas kurjad sõnad ja negatiivsed mõtted närtsitavad lilli ning tõmbavad ligi tumedaid olendeid, kes kaunitel lilleõitel oma mudaste jalgadega tambivad ja endast halva lõhna maha jätavad. Olen tundnud väga ebameeldivat lõhna depressioonis inimese auras, ent olen tundnud ka õnneliku inimese ebamaiselt meeldivaid aroome.\nArmastusel on lõhn, nagu on lõhn ka ükskõiksusel ja vihal. Hindud ütlevad, et terve inimene lõhnab viimati söödud puuvilja järele. Eriti meeldivalt peaksid lõhnama inimese juuksed, mis räägivad tervisest.\nKa inglid tegutsevad lõhnade kaudu ja ilmutavad end meile vajadusel meeldiva lõhnapuhanguna. Inglid armastavad lõhnu. Nad saavad meiega ka paremini kontakti, kui meie aura on rahulik ja lõhnav ning kui ümbritseme end looduse tasakaalustavate aroomidega. Minu kaitseingel on ilmutanud end mulle naiseliku jasmiiniaroomina.\nKallid naised, laskem rohkem oma loomulikul lõhnal, oma auravälja lille-õiel õitseda! Olles loomulikud, anname oma hingesugulasele võimaluse end lõhna järgi ära tunda. Usun, et kui naine, kes on end sünteetiliste parfüümidega lõhnastanud, laseb oma kallimal kord tunda oma keha ja juuste loomulikku aroomi, on ta reaktsioonist meeldivalt üllatunud.\nLillede kinkimine on naistele hindamatu tähtsusega. See on suur kompliment naisele, sest lilled sümboliseerivad tema naiselikkust. Lillede kinkimine liigutab naisi hingepõhjani ning toob pisarad silma, see on suur tunnustus mehe poolt ja naise jaoks kõige tähtsam kingitus.\nNaise ilu rõhutamiseks on parim vahend roosivesi, mis kaunistab nii nahka kui juukseid. Roosivett võiks kasutadaka kodus. Roosid on armastuse ja romantika sümbolid. Roosil on vaja jagada armastust, et elada, ja selles on ta sarnane naisega. Roos on täidetud elu andva nektariga ning, tarbides roosi kroonlehtija vilju toiduks, saab valmistada joovastavaid ning tervendavaid toite ja jooke.\nIga naine on õitsev lilleõis, isegi kui ta end mõnikord nii ei tunne. Ent temas on alles teadmine, et ta on seda olnud. Ning iga mees teab sügaval sisimas, et tema naine on olnud kõige kaunim ja kõige joovastavamalt lõhnav lilleke, kelle poole ta on püüelnud läbi erinevate elude. Kui paarike tülitseb ja armastus tundub olevat kaugele põgenenud, võiks mees vaadata oma kallimat mesilase pilguga... ning naine lööb kõikide oma sillerdavate kroonlehtedega taas särama. Kes valitseb lõhna, valitseb inimese südameid.


Taavi Rõiva välisreisil Eesti delegatsiooniga juhtunu valguses: mis on ahistamine? - Eesti Päevaleht\nNagu tänane Eesti Päevaleht kirjutas, korraldas Malaisiat väisanud Eesti delegatsioon peo, mille käigus ahistati sinna kutsutud naisi. Feministeerium teeb puust ja punaselt selgeks, millega on tegemist.\nAhistamine tähendab isiku suhtes soovimatut käitumist, mille eesmärk või tegelik toime on isiku väärikuse alandamine ja ähvardava, vaenuliku, halvustava, alandava või solvava õhkkonna loomine. Ahistamine võib olla seksuaalne ja/või põhineda mõnel kindlal tunnusel - näiteks sool, rahvusel, nahavärvil, usutunnistusel või veendumusel, vanusel, puudel või seksuaalsel identiteedil.\nSeksuaalne ahistamine on isiku suhtes soovimatu sõnaline, mittesõnaline või füüsilise seksuaalse olemusega käitumine või tegevus, mille eesmärk või tegelik toime on kellegi väärikuse alandamine. See võib seisneda seksuaalse sisuga vihjetes, puudutustes, pornograafilise sisuga materjalide töö- või õpikeskkonnas nähtavale seadmises, nilbete anekdootide rääkimises jms. Seksuaalset ahistamist loetakse otseseks diskrimineerimiseks ja see on Eestis seadusega keelatud. Keeld ei tähenda, et igasugune intiimne suhtlus või flirt oleks keelatud. Seksuaalse ahistamise puhul on oluliseks kriteeriumiks, et kannatanu(te) jaoks on tegevus soovimatu. Rahvusvahelises õiguses loetakse seksuaalset ahistamist üheks naistevastase vägivalla vormiks. Eesti õiguses on seksuaalse ahistamise mõiste sooneutraalne.\nJuhtkiri | Vaadake ette, kuhu arsti juurde lähete (75) 10.10.2017\nSooline ahistamine on kannatanu sooga seotud soovimatu käitumine või tegevus, mille eesmärk või tegelik toime on isiku väärikuse alandamine ja häiriva, ähvardava, vaenuliku, halvustava, alandava või solvava õhkkonna loomine. Soolise ahistamisega on tegu siis, kui teatud soost räägitakse halvustaval viisil või kui kiusamine lähtub kiusatava soost, aga seejuures ei puuduta seksuaalsusega seonduvat. Näiteks kui ülemus naeruvääristab töökollektiivi ees ühest soost töötajaid, seades kahtluse alla kas nad saavad tööülesannetega hakkama, või kui pedagoog teeb seda teatud soost õpilastega koolis, on tegemist soolise ahistamisega. Ahistamine võib toimuda mitmes suunas (ülemus - alluv, alluv - ülemus, kolleegid omavahel, klient - töötaja, töötaja - klient, õpilane - õpetaja, õpetaja - õpilane, õpilased omavahel, õpetajad omavahel jne.). Soolist ahistamist loetakse samuti otseseks diskrimineerimiseks ja see on Eestis seadusega keelatud.\nInglise keelsed vasted on harassment, sexual harassment ja gender-based harassment.\nIlmunud Feministeeriumis, avaldatud autori loal


2. juulil algab XXVIII Rapla Kirikumuusika festival Rapla Maarja-Magdaleena kirikus unikaalse hübriidlahendusega, kus muusikahuvilised üle maailma saavad osa Arvo Pärdi ja Pärt Uusbergi loomingust. Lõppkontserdil 12. juulil esinevad Estonian Voices ja Kadri Voorand. Festivali korraldab Muusikute fond PLMF.\nAvakontserdil ,,Pärt&Pärt“ esineb Voces Tallinna koor ja orkester Risto Joosti dirigeerimisel. Kõlavad Arvo Pärdi ,,Siluani laul“ ja ,,Aadama itk“ ning Pärt Uusbergi ,,Kiituselaul“ ja ,,Et kiitke Jumalat, kes on nii helde“. Õnnistuse festivalile annab patroonina EELK peapiiskop Urmas Viilma, kellega toimub vestlus-kohtumine enne avakontserti kell 18.00 Rapla kiriku aias.\n,,Esmakordselt festivali ajaloos avaneb kõikidele muusikasõpradele igas maailma nurgas võimalus saada osa kontserdist,“ ütles festivali kunstiline juht Pille Lill. ,,Virtuaalkontserdi pileti ostjaid ootab lisaks ka kohtumine palavalt armastatud helilooja Pärt Uusbergiga ja mitmete auhindadega pärjatud dirigent Risto Joostiga.“\nFestivali kontserdid toimuvad erinevates kohtades erinevate kavadega ja esinejate hulgas on vokaalansambel Heinavanker, Arsise Kellade Ansambel, Marion Melnik, Kadi Jürgens (Eesti/Belgia), Aare Saal (RO Estonia), Tiia Tenno (orel); Tõnu Naissoo ansambel koosseisus Margot Suur, Taavo Remmel, Ahto Abner ning lugeja Jaan J. Leppik, klarnetiduo Marten Altrov ja Martin Kuusk ning Estonian Voices.\nPiletid (ka virtuaalsele avakontserdile) on saadaval Piletilevi kaudu (piletilevi.ee), festivali kava koos esinejate tutvustusega


Lahtiste uste päev | Välisveeb\n02.03.2022 toimub Tartu Ülikooli lahtiste uste päev. Tule ja tutvu ülikoolilinnakuga ning osale õppekavade infomessil, põnevates töötubades ja inspireerival konverentsil. Päeva jooksul räägitakse, kuidas saada üliõpilaseks ja jõuda vilistlase staatuseni, ning arutleme kõige üle, mis toimub ülikooli ajal ja hiljemgi.\n02.03.2022 kl 10.00\n• Kuidas sisseastumine käib ja mismoodi selleks valmistuda?\n• Tudengite aruteluring: milline on elu tudengina?\n• Vilistlaste aruteluring: kuidas juhtida oma tulevikku?\n10.00–13.00 Teabest tulvil infomess\nÜlikooli raamatukogu teise korruse täidab infomess, kus saad põhjalikult uurida Tartu Ülikooli õppekavade ja õppimisvõimaluste kohta. Kogenud asjatundjad annavad nõu sisseastumise ja erialavaliku teemal ning koos tudengiorganisatsioonide esindajatega saad vastuse küsimusele „Kuidas olla rohkem kui lihtsalt üliõpilane?“.\n10.00–13.00 Ingliskeelsete bakalaureuseõppekavade infotunnid\nIngliskeelsed õppekavad on parim võimalus saada rahvusvaheline õpikogemus Eestis. Paljurahvuseline õpikeskkond Tartu Ülikoolis võimaldab vahetut kokkupuudet eri kultuuridest kaastudengite ja tipptasemel välisõppejõududega, avardades sinu maailmapilti ning luues mitmekesise suhtevõrgustiku kogu eluks. Infotundides saad põhjaliku ülevaate õppekavade ingliskeelsete bakalaureuseõppekavade kohta.\nTöötubades saad käe külge panna ja kogeda, mida üks või teine õppekava endast kujutab. Õppekavade infotundides on sul võimalus esitada küsimusi nii huvipakkuvate õppekavade sisu kui ka sisseastumise kohta. Töötoad toimuvad ülikooli nelja valdkonna ruumides ning raamatukogus. Maarjaväljale (Physicum, Chemicum, Biomeedikum, Tehnoloogia instituut) viivad ja toovad tagasi eribussid. Ajakava ja täpsem info peagi.\nOle kursis infoga, millal algab registreerimine - liitu bakalaureuseõppe infokirjaga\n10.30–13.30 Personaalne karjäärinõustamine


P0135: hapnikuanduri kütteringi avatud vooluring. Miks ilmnes viga p0135 DK1?\nP0135 - see on rikke tõrge hapnikuanduri kütteringis (pank 1, andur 1). Selline veakood ütleb juhile, et esimese lambda-sondi - enne neutralisaatorit paigaldatud - küttemehhanismi talitlushäired. Vea p0135 saab määrata autoskanneri või enesediagnostika abil (kasutades kirjaklambrit ja lugedes armatuurlaual oleva kontrollikooni vilkumisi). Kuna muid sümptomeid, mis viitavad kuumutatud hapnikuanduri probleemile, ei pruugi olla.\nAuto käitumine koos 1. lambda rikke ilmnemisega ei tohi mingil viisil mõjutada mootori tööd. Sellest annab märku ainult "CHECK ENGINE". Kütusekulu reeglina ei suurene ega tõuse, vaid tähtsusetult (erinevalt veast DK2, kood P0136), välja arvatud juhul, kui dünaamika vähene kadumine ja veidi häirivam heitgaaside heli ning ka söövitav lõhn. Kõik võib sõltuda auto margist ja juhtseadme omadustest.\nViga p0135 on kirjutatud ECM-mällu mootori töötamise ajal, kui katalüsaatori temperatuur on seatud temperatuurist palju kõrgem ja hapnikuanduri takistus on vajalikust suurem. See kood salvestatakse ECU sündmuste arhiivi ja seda saab kuvada ka siis, kui probleem on kõrvaldatud, seetõttu pole süsteemi tõelise probleemi tuvastamiseks vaja mitte ainult enesediagnostika režiimi, vaid ka testimisrežiim ja arhiivis olevad kirjed tuleb lähtestada.\nP0135 koodi põhjused\nHapnikuanduri kütteseadmega on tekkinud nii palju rikkeid ja neid multimeetriga kontrollides saab neid hõlpsasti iseseisvalt kindlaks teha:\nVigane kontakt anduri toiteplokis (oksiidid);\nKatkestus kütteseadme juhtmestikus / lühises;\nMuude vigade olemasolu, mis põhjustasid tõrke.\nSeega on heitgaasikütteseadme hüpikvea põhjuse kõrvaldamiseks vaja lambda-sondi ükshaaval kontrollida.\nKüttekontuuri vea kõrvaldamine\nEsiteks veendume, et anduri juhtmestik on terve, ja seejärel kontrollime kontaktkiibi seisukorda (puhastame oksüdatsiooni). Pärast seda on loogiline kontrollida lambda kuumutustakistust. Sooja mootori korral, tavalisel temperatuuril 20 ° C, võtame andurilt kiibi ja mõõdame kahe sama värvi juhtme takistust (just neile antakse 12 V võimsus).\nKui takistust pole või see peaks olema oluliselt suurem kui peaks (~ 3–9 Ohmi, see võib sõltuvalt tehnilistest omadustest erineda), tuleks alalisvool vahetada uueks.\nLisaks takistusele saate 10 sekundi jooksul kontrollida ka voltmeetri nõela kõrvalekallete arvu. ja kui anduri näidud ei muutu, oleks veakood p0134 mälus (anduri signaali aktiivsus puudub).\nPärast kõigi ülaltoodud toimingute tegemist, kontaktide puhastamist või anduri vahetamist peaks P0135 viga mõne minuti pärast mootori töötamist kaduma. Kui teil on käepärast arvuti, millele on installitud spetsiaalne programm, saate seda kontrollida ja salvestatud sündmuse arhiivist kustutada. Vea saab lähtestada ka klemmi akust eemaldamisega. Kuid lihtsaim viis on kasutada nutitelefoni, millele on installitud diagnostikarakendus, elementaarseks ülesandeks - vigade lugemine / lähtestamine - piisab mis tahes programmist ja ühilduvast skannerist 8-bitisel kiibil.\nKuid kui probleemi ei ole hõlpsasti võimalik kõrvaldada, on soovitav täiustatud funktsionaalsus. Kõige soodsam seade, mis suudab sellise võimaluse pakkuda, on OBD-2 skanner. Skannimisriist Pro Black Edition programmiga seotud Pöördemoment pro.\nTänu 32-bitisele kiibile Skannimisriist Pro see võimaldab teil reaalajas jälgida nii hapnikuanduri kui ka kõigi teiste mootoriplokis, käigukastis, jõuülekandes või ABS- ja ESP-süsteemi kodus töötamist. Ühendub ECU-ga Bluetoothi või Wi-Fi kaudu ilma side kadumata. Selleks, et teada saada, kas lambda küte töötab, peate jälgima külma ja kuuma mootori sinusoidsignaali näite, jälgima anduri pinget, mootori pöörlemiskiirust ja kütusekulu.


Teepidu: Tuule maniküürinurk ♥ OMBRE LEOPARD\nTuule maniküürinurk ♥ OMBRE LEOPARD\nVõtsin end taas üle pika aja kokku ning tegin maniküüri.. mõtlesin kaua millist teha ning mõttelõng jäi pidama ombre efektil ning leopardil. Seejärel tärkas mõte - MIKS MITTE TEHA NEID MÕLEMAID KORRAGA? Ära ma selle tegingi!\nHästi ma ei viitsi kunagi oodata kui ma pealislakki panen ja siis ma ajan selle peale panekuga kogu küünelaki laiali, nagu siin ka mustaga näha..\nKui soovid ahvida selliseid küüsi, järgi neid samme:\n♥ Vali sobivad toonid!\nMina valisin siis kollase ja roosa ning kasutasin akrüülvärve. Kindlasti saab seda sama teha ka lihtsalt küünelakiga, aga kuna ma tahtsin just nende värvidega teha ning soovisin, et need värvid tuleksid perfektset tooni, mõtlesin, et segan siis parem ise akrüülidest kokku.\n♥ Laki küüned meelepärast värvi!\nÄRA UNUSTA ALUSLAKKI! Sa ei soovi ju oma kauneid küüniseid nende kohutavate kemikaalidega rikkuda?\nLihtsalt vali mõni vahva värv (mina valisin siis roosa) ning laki sellega küüned. Ma pintseldasin neid nii kaua, sest ma tegin ju akrüülidega ka selle osa ning see ei olnud üldse vahva.. :D tegelt no natuke ikka oli vahva, nagu see siis midagi kohutavat oleks olnud.\n♥ Otsi meigikäsn!\nKui soovid samasugust ombre effekti saavutada, otsi välja oma jumestuskäsn (kui mingit vana kasutad, siis pese kindlasti enne korralikult ära) ning võõpa sinna üks umbes küünelaiune triip teise tooniga. Seejärel pane ka toon nr 1 sinna kõrvale otsa kohe.. Ma ei oska seda seletada ju, lihtsalt vaata seda pilti ja saad aru :D\n♥ Aseta käsn küünele!\nMa pidin ainult 1 korra värvid uuesti käsna peale panema. Pane see siis küünele nii, et see toon nr 2 jääks allapoole ning.. aa oota, vahet pole ju tegelt kumbat pidi paned. LAMBIST TOPI!\nRäme plätserdis nägi välja ning ma olin juba paanikas, kuid siis panin alus/pealislakki peale ning siis see silendus.. issand mis sõna: SILENDUMA\n♥ Joonista leopardimuster!\nKui oled kogenematu, oled Sa hetkel küll paanikas jajah! Mõtled, et eii seda ma nüüd küll ei oska.. Tead, ma mõtlesin kunagi sama, aga kui ma proovisin, siis ikka suhteliselt normaalne tuli :D Alguses võid mingi leopardi mustri pildi ette võtta või midagi, siis saad selle järgi neid teha..\nMina eelistan neid teha dotteriga ehk siis mingi täpitaja või mina ei tea mis see eesti keeles olema peaks.. Selline tore ora on.\nAlgusaegadel tegin ma lihtsalt hambaorgiga. Kuulsin, et juuksenõel on ka hea dotter, aga ise tead polegi veel proovinud! ja ei proovi ka\nAga noh haara siis must värv ning hakka selle oraga selliseid ringe ja C kujulisi kujundeid tegema ja mõni lambikas täpp pista ka lihtsalt vahele. Hakka lihtsalt tegema ning küll see õnnestub!\n♥ Seejärel lase siis lõpptulemusel kuivada (erinevalt minust, kes seda teha ei viitsi). Kata ka pealislakiga! Tänu sellele püsib su maniküür kaua peal ning annab lõpp-produktile kauni läike!\nProovi järgi ning anna teada oma tulemustest! :)\nPosted by Tuule at 1:56 PM


Mängi Extra Vegas live-kasiinos 2022🌟\nExtra Vegas Online Casino ülevaade - Live Casino\n< Extra VegasLive CasinoLive BlackjackKuidas mängida live-blackjackiLive rulettElav Baccarat\nKui teile meeldib live-diileri mängude mängimine, siis on Extra Vegas teile sobiv kasiino. Nad pakuvad enam kui 20 live-diilerilauda, mille tarnib Vivo Gaming. Kõikidel mängudel on erinevad panused, mis ulatuvad 0,50–2000 dollarini, nii et igaüks võib midagi leida oma eelarve piires. Lisaks pakuvad live-kasiinode edasimüüjad aeg-ajalt mõnda sooduspakkumist, nii et ole sõbralik ja küsi neilt ühte.\nBlackjack on hõlpsasti õpitav kaardimäng, kus osavad mängijad saavad kaardi vahelt kasumit teenida. Ainult sina ja edasimüüja ning käe võitmiseks pead ainult neid peksma.\nLive Blackjacki mängides mängite reaalajas tõelise edasimüüjaga. Ja kui lööte oma esimese kahe kaardiga blackjacki, makstakse teile välja 3: 2. Kui diiler näitab ässa üleskaardina, võite sel juhul teha kindlustuspanuse.\nKuidas mängida live-blackjacki\nAlguses mängiti Blackjacki mängu ühe kaardipakiga, kus Jokerid eemaldati. Kuid seoses kaardiloenduse küsimusega tutvustasid kasiinod mitme pakiga mänge. Kaartidel 2 kuni 10 on nimiväärtus. Jacks, Queens ja Kings väärtus on 10 ja ässade väärtus võib olla 1 või 11.\nKui olete oma kaks kaarti kätte saanud, on teil paar võimalust mängu jätkamiseks.\nSeis - kui olete oma käega rahul, võite seista. See tähendab, et te ei võta enam midagi ette.\nLöök - kui usute, et saate oma käe väärtust täiendava kaardiga parandada, võite lüüa ja saada kolmanda kaardi. Saate kaardi oma käega näoga ülespoole. Pärast seda võite uuesti lüüa või seista.\nDouble Down - kui usute, et teil on soodne käsi, siis võite valida Double Down. Selleks peate panema teise panuse, mis on võrdne esimesega. Seejärel saate kolmanda kaardi ja ükskõik millise käe koguväärtuse korral peate seisma.\nJagatud - kui teie kaks esimest kaarti on sobivas järgus, võite teha uue panuse, mis on võrdne algse panusega, ja jagada kaardid kaheks käeks. Igale käele lisatakse lisakaart ja teil on tavalised võimalused seista, lüüa või topelt alla saada. Kui aga ässad jagate, on iga käe jaoks lubatud ainult üks lisakaart.\nLoobumine - see on variant, mida mõned kasiinod lubavad. Nimelt saavad mängijad poole oma panusest tagasi võtta ja käest loobuda.\nTänu paremale interaktiivsusele on reaalajas rulett parim viis ruleti Internetis mängimiseks. Võite valida mitme erineva kaameravaate vahel ja vestelda ka edasimüüjaga. Kui olete täielik algaja, siis olete jõudnud õigesse kohta.\nEsimese asjana alustame ratast. Ruletiratas koosneb 38 värvilisest ja nummerdatud pesast. Kui edasimüüja ratast keerutab, keerleb rulettpall koos sellega ja langeb ühte pilusse. Ükskõik, kuhu pall maandub, on võidutulem. Esimene asi, mida peate tegema, kui soovite ruletti mängida, on teha panus. Panuseid saate teha nii palju kui soovite, ja te ei piirdu ainult ühe panusega spinni kohta. Panuseid on kolme tüüpi: panused sees, välised panused ja naabrite panused.\nSisepanused on palju riskantsemad, kuid kui arvata, et panus on õige, on väljamakse üsna hea. Nendel panustel on palju vähem võimalusi võita. Sisepanuseid on kaheksa tüüpi ja need on järgmised:\nSirge - see on siis, kui panustate ühele numbrile.\nTänav - see on siis, kui panustate horisontaaljoonel kolmele järjestikusele numbrile.\nSpit - see on siis, kui panustate kahele vertikaalselt või horisontaalselt külgnevale numbrile.\nNurk - see on siis, kui panustate neljale numbrile, mis kohtuvad ühel nurgal.\nKuus rida - see on siis, kui panustate kuue järjestikuse numbri jaoks, mis moodustavad kaks horisontaalset joont.\nTrio - see on siis, kui panustate kolmele numbrile ja üks neist peab olema null.\nKorv - see on siis, kui panustate 0, 1, 2 ja 3.\nÜlemine joon - see on siis, kui panustate 0, 00, 1, 2 ja 3. Välispanused pakuvad vähem väljamakseid, kuid tõenäolisem on, et need toimuvad. Kokku on kuus välispanust ja need on järgmised:\nMadal / kõrge - see on siis, kui teete panuse madalatele numbritele 1 kuni 18 või panustate kõrgetele numbritele vahemikus 19-36.\nPunane / must - see on siis, kui teete panuse, millise värviga pall maandub.\nPaaris / paaritu - see on siis, kui teete panuse paaritu või paarilise arvu peale.\nTosin panust - see on siis, kui panustate ühele kolmest tosinast komplektist, 1-12, 13-24 ja 25-36.\nVeeru panus - see on siis, kui panustate vertikaalsele veerule, mis koosneb 12 numbrist.\nSnake Bet - See on väga ainulaadne panus, mille siksakid on üldised. See sisaldab järgmisi numbreid 1, 5, 9, 12, 14, 16, 19, 23, 27, 20, 32 ja 34.\nNaabri panused on tavalised, kui mängid veebis rulett. See panus sisaldab viit numbrit, kus saate valida põhinumbri. Panus sisaldab primaarnumbrit ja kahte numbrit selle numbri mõlemal küljel rulettrattas.\nKui soovite mängida mängijaid täis lauas, nagu ka maismaas asuvates kasiinodes, peaksite valima Live Dealer Baccarat. See mäng annab teile võimaluse panustada Interneti-kasiinos olenemata sellest, kus te viibite, ja saada ikkagi reaalse elu hasartmängude kogemusi.\nMängu viib läbi koolitatud edasimüüja ning mängijad saavad edasimüüja ja teiste mängijatega vestelda, kasutades Live Chat funktsiooni.\nKui soovite anda Live Dealer Baccaratile võimaluse, peate esmalt konto looma. Iga käe alustamisel on teil põhimängu jaoks 3 võimalust ja lisaks külgpanused. Kuldreegel, mida kogenud Baccarat mängijad vannutavad, on Tie panuste vältimine.\nPärast panuste tegemist algab mäng kahe kaardiga, mis jagatakse pankuriga, ja kahe kaardiga, mis jagatakse väljamakse tegijale. Mõnel juhul on võimalik, et kolmanda kaardiga saab hakkama kummagi käega. Käsi, millel on 9-le lähim väärtus, võidab.\nOn olemas keeruline reeglistik, sõltumata sellest, kas käsitletakse kolmandat kaarti või mitte.\nKui mängija käsi on võrdne 5-ga või vähem, jagatakse kolmas kaart.\nKui pankuri käsi on võrdne või väiksem kui 5, võtab pankur kolmanda kaardi, ainult siis, kui mängija ei võta kolmandat kaarti. Pankur seisab siis, kui nende käe koguväärtus on 6 või enam.\nKui mängija võtab kolmanda kaardi, võtab pankur kolmanda kaardi reegli kohaselt kolmanda kaardi. Kolmas kaardi reegel pankurile\nKui pankuril on 2, võtavad nad alati kolmanda kaardi.\nKui pankuril on 3, tõmbab pankur kolmanda kaardi, välja arvatud juhul, kui mängija kolmas kaart oli kaheksa.\nKui pankuril on 4, joonistavad nad kolmanda kaardi, välja arvatud juhul, kui mängija kolmas kaart oli 0, 1, 8 või 9.\nKui pankuril on 5, joonistavad nad kolmanda kaardi, välja arvatud juhul, kui mängija kolmas kaart oli 4, 5, 6 või 7.\nKui pankuril on 6, joonistavad nad kolmanda kaardi, välja arvatud juhul, kui mängija kolmas kaart oli 6 või 7.\nKui pankur hoiab 7 või enamat, seisab pankur alati.


Naistearst Tiina Mäeker - Sünnitusabi ja günekoloogia | TerviseTrend\n4.4 - hinnanguid kokku: 48\n"Väga professionaalne ja viisakas arst"\nOlen saanud väga head ravi, nõu ja tagasisidet dr. Mäekerilt. Suurepärased teadmised ja eelkõige inimlik suhtumine!\nVäga vastutulelik ja mõistev.Kiidan!\nSinnamaani, kui midagi viga pole ongi hea arst! Aga probleemide korral tahaks, et arst oleks aus ja konkreetne, mitte mingi ninnunännutaja, mis vastus see arsti suust on, et ma ei oska teile öelda, teistel on ka olnud???. Iga proovi ja protseduuri peab ise välja nuiama. Ja dr. Mäeker tänu Teie ja Teie ämmaemanda hoolimatusele ja ükskõiksusele on mu elu täna hoopis teine, kui oleks pidanud ning igasugune usaldus arstide vastu on jalge alla trambitud. Väga kurb, kui üks arst on nii hoolimatu ja pealiskaudne, võlts oma lahkuse ja meeldivusega.\nHelistasin sinna ja sain aja alles kaugele, kui rääkisin, milline on mu olukord (mis oli ikka päris hull), kutsuti mind kohale ja öeldi, et pean siin ootama, et kui mingisugune vahe tekib, siis arst võtab mind vastu esimesel võimalusel. Pidin umbes pool tundi ootama ja Dr. Mäeker võttis mind vastu. Oli esimene visiit tema juurde ning jäin väga rahule! Igati sõbralik ning proffessionaalne arst, kuulab ära su mure, vastab küsimustele ja aitab. Meeldis ka see, et küsis, enne ravimite väljakirjutamist, et kas mul on ikka rahaliselt neid võimalik välja osta. Soovitan kõigile! :)\nOlen suurepäraselt rahul antud arstiga, väga meeldiv ja rahulik inimene, suurepäraselt professionaalne. Teeb oma tööd väga hästi.\nEi saa kohe mitte ühtegi halba sõna selle arsti kohta öelda. Lasi rääkida ja küsida ning vastas kõigele sõbralikult ja professionaalselt.\nНашей доченьке уже 1 год и 3 месяца. СПАСИБО ,Тиине! С болями и выделениями приехала в Кохтла -Ярве ,уже беременной ,где мне сказали ,что "само пройдет" !А мне простите было не 22 года ,а за 30...И ждали беременность долго. А ,Тиина ,спасла нашу девочку - за что ей и ее персоналу - СПАСИБО!!\n"Kõige parem naisarst kelle visiidil olen käinud"\nVäga meeldiv ja sõbralik arst.Rahulik ja malbe jutuga naine, kõige parem günekoloog kelle juures olen käinud.\nKa minule väga sümpaatne. Alati väga rahulik ja seletab kõiki tegevusi täpselt. Õhkkond on rahulik, nii et närvi minna on väga raske.\n"olen väga valiv ja ..."\nSuper naistearts minu meelest, olen väga valiv ja just tema sobis mulle. Rahulik, sõbralik, meeldiv, usaldusväärne, professionaalne!\nArst võiks ikka teada, et kuklavoldi test ja Oscar test on 2 eriasja. Ja võiks ju teada, mis ajajärgus mingit testi teostatakse. Olen tema juures ravinud 3 kuud põletikku välja, läksin teise arsti juurde, sain 2 nädalaga põletikust lahti.\n"seletab kõik ilusti lahti ..."\nVäga tore arst, seletab kõik ilusti lahti ja on hea suhtumisega !\n"Rahulik ja meeldiv naistearst!"\nKäisin tema juures hiljuti ja jäin väga rahul. Ta oli rahulik, sõbralik, mõistev ja usaldusväärne. Kartsin algul tema juurde minna, kuna 3 aastat tagasi oli halb kogemus ühe teise linna naistearstiga. Seekord läks kõik üllatavlt hästi ja ilma piinlikkust tundmata.\nMina olen Temaga väga rahul. Seletas kõik ilusti-kenasti lahti ja üleüldse väga meeldiv arst. Seni pole mul aegadega ka probleeme olnud. Üldjuhul olen helistamisest järgnevaks päevaks aja saanud! :)\nAnna hinnang arstile (Tiina Mäeker)


Projektid - Lilleoru\nOleme oma 25 tegevusaasta jooksul jõudsalt kasvanud ja arenenud. Meie siiras tänu kuulub paljudele abivalmitele vabatahtlikele, eraisikutest annetajatele ja mitmetele fondidele.\nOleme tänaseks saanud toetust järgmiste projektide elluviimiseks:\n2019-2021: “Enesejuhtimise oskuste ja keskkonnateadliku ettevõtlikkuse programm koolidele” (Põhja-Harju koostöökogu ja PRIA)\nProjekt hõlmab kahte haridusprogrammi:\nTeadliku Muutuse Kunst Kooli (TMK Kooli) – isikliku arengu programm lastele ja õpetajatele\nSinine Majandus – keskkonnateadliku ettevõtluse programm\nProgrammi raames toimuvad koolitused õpetajatele ja õpilastele:\nMõlema õppeprogrammi tutvustuspäevad 3 partnerkoolis: 5.06.2019 Lagedi koolis, 6.06.2019 Viimsi koolis, 11.06.2019 Kostivere koolis\nTMK Kooli koolitused – 3 partnerkoolis toimub 2 TMK kooli programmi peamist koolitust ja 2 järelkoolitust\nSinise Majanduse programmi koolitused – 3-päevane põhikoolitus ja 4 jätkukoolitust\nÕppematerjalina antakse e-kujul välja 12 Gunter Pauli lastelugude raamatut\nViiakse läbi ka koolituste mõju uuring ja tulemuste tutvustus\nProjekti partnerid on MTÜ Lilleoru, Tuleviku Hariduse SA, Lagedi Kool, Viimsi Kool, Kostivere Kool.\n2018: Reisitoetus kahe rahvusvahelise eksperdi osalemiseks GEN Europe konverentsil “Teadlike kogukondade tarkus” juulis 2018 (KÜSK)\nEttevõtja ja rohemajanduse ekspert Gunter Pauli esines Eesti jätkusuutliku arengu perspektiivi käsitleva ettekandega Eesti visioonipäeval, uut majandusmudelit tutvustava ettekandega konverentsi avapäeval ning juhendas koos ettevõtja Ville Jehega töötuba ökoloogiliselt ja sotsiaalselt jätkusuutliku ettevõtluse arendamise perspektiividest Eestis.\nKliimamuutuste ja permakultuuri ekspert Albert Bates viis läbi ökosüsteemide taastamisele keskendunud permakultuuri seminari, esines kliimamuutust käsitleva ettekandega konverentsi plenaarprogrammis ning osales eksperdina Eesti oludele ja kohalikele vajadustele kohaldatud “Jätkusuutliku kogukonna rajamise aluste” koolitusprogrammis.\n2018-2020: “Lilleoru uue külastus- ja koolituskeskuse sisustus” (Põhja-Harju koostöökogu ja PRIA)\nSoovime avada uue külastus- ja koolituskeskuse hoone ca 600 m2 suuruse põhiosa 2018 a sügiseks. Uue keskusehoone kasutuselevõtuga muutub Lilleoru keskus terviklikult toimivaks enesearengu-, jooga-, loodus-, öko- ja kultuuriturismi sihtpunktiks nii sise- kui välisturistide seas.\nUue külastus- ja koolituskeskuse hoone rajamine loob vajalikud tingimused suurema hulga külastajate (kaasa arvatud erivajadustega inimeste) vastu võtmiseks ja erinevate ürituste korraldamiseks. Projekti tulemusel kasvab piirkonnas nii sise- kui välisturism ning luuakse uued töökohad.\nSoetatakse hoonele vajaliku sisustus – invatõstuk, köögiseadmed, toolid-lauad, aknakatted, hoone kujunduselemendid, esitlustehnika- ja wifiseadmed.\n2017-2019: “Ventilatsiooniseadmed Lilleoru uuele külastus- ja koolituskeskusele” (Põhja-Harju koostöökogu ja PRIA)\nProjekti raames arendame piirkonnas välja uusi teenuseid ning vaba aja veetmise võimalusi, mis omakorda toetavad Lilleoru missiooni ja visiooni elluviimist. Soovime aidata kaasa inimese sisemisele muutumisele mis viib taipamisvõime kasvule, suuremale heatahtlikkusele. Lilleoru pakub selleks soodsat keskkonda, kvaliteetseid koolitusi.\nSoovime avada uue külastus- ja koolituskeskuse hoone ca 600 m2 suuruse põhiosa 2018 a sügiseks. Uue keskusehoone kasutuselevõtuga muutub Lilleoru keskus terviklikult toimivaks enesearengu-, jooga-, loodus-, öko- ja kultuuriturismi sihtpunktiks nii sise- kui välisturistide seas. Uue külastus- ja koolituskeskuse hoone rajamine loob vajalikud tingimused suurema hulga külastajate (kaasa arvatud erivajadustega inimeste) vastu võtmiseks ja erinevate ürituste korraldamiseks. Projekti tulemusel kasvab piirkonnas nii sise- kui välisturism ning luuakse uued töökohad. Projektiga ehitame välja uuele keskusehoonele vajaliku ventilatsioonisüsteemi ning rajame hoone ümber teed ja parklad.\nHoone ümber rajatakse teed ja parkla.\n2016-2018: “Tehnoloogilised seadmed Lilleoru uuele külastus- ja koolituskeskusele” (Põhja-Harju koostöökogu ja PRIA)\nHoone kütmiseks rajati maaküttesüsteem.\nHeitvee puhastamiseks paigaldati biopuhasti\n2016-2017: “Lilleoru väikemajad” (EAS Innovatsiooniosak, Euroopa Regionaalarengu Fond)\nProjektiga uuritakse ökoloogiliste väikemajade tootmise eeldusi ja võimalusi Lilleoru Keskus OÜ jaoks. Koostöös Eesti Kunstiakadeemia jätkusuutliku disaini laboriga teostatakse toodete ja tootmisalane nõustamine ja tootearendus.\nProjekti tulemuseks on kuni 20m2 pinnaga väikemaja tooteideed, arvestades ökoloogiliste ja jätkusuutlike printsiipidega. Toetuse summa 3800€.\n2014: “Pinkide ja prügikastide soetamine ja paigaldus” (Põhja-Harju koostöökogu ja PRIA)\nLilleoru pargialale paigaldati uued pingid ja prügikastid.\n2011 – 2013: “Lilleoru keskuse kogukondlike tegevuste edendamine“ (Põhja-Harju koostöökogu ja PRIA)\nKorraldati Lilleoru kogukonnapäevi, mis on suunatud kogukonna liikmetele, õppekeskuse külastajatele ja avatud kõikidele teistele huvilistele.\nViidi läbi kaks avalikku ja tasuta infopäeva Põhja-Harju Koostöökogu piirkonna vabaühenduste eestvedajatele ja külavanematele.\nUuendati ühingu kodulehte kui MTÜ olulisimat info- ja turunduskanalit ning üle-Eesti toimiva kogukonna vabatahtlike töövahendit.\n2011 – 2013: “Laste mänguväljaku rajamine Lilleoru keskusesse“ (Põhja-Harju koostöökogu ja PRIA)\nRajati laste mänguväljak Lilleoru kinnistule lastemaja vahetusse lähedusse.\nLastemajja loodi võimalus arvuti ja interneti kasutamiseks\n2010 – 2012: “Turismi arendamine Lilleoru keskuses” (Põhja-Harju koostöökogu ja PRIA)\nAnti välja Lilleoru eesmärke ja tegevusi ning teisi Põhja-Harju Koostöökogu piirkonnas olevaid loodusturismi objekte tutvustav voldik.\nLilleoru territooriumile osteti kaks freesprussmaja suviste külaliste majutamiseks.\nLilleoru keskuse kööki osteti uus nõudepesumasin ja infrapunaahi.\n2011: “Effective Life through the Science of Yoga” (Hariduskoostöö keskuse Grundtvigi programm)\n2.-6. augustil 2011 toimus 5-päevane kursus “Effective Life Through the Science of Yoga”, joogateemaline õpiring EL Elukestva Õppe programmiga liitunud riikide täiskasvanud õppijatele.\n2010: “Lilleoru MTÜ turundus- ja kommunikatsioonitegevuste tugevdamine teenuste kättesaadavuse parandamiseks” (Vabaühenduste fond, Avatud Eesti Fondi vahendusel)\nUuendati organisatsioonikultuuri, turunduse ja kommunikatsiooni aluseid ning avalikku kuvandit\nTehti organisatsiooni siseanalüüs ning koolitati ühingu võtmeisikuid ja liikmeskonda\nUuendati ja trükiti Lilleorgu tutvustav trükis\nKorraldati avatud uste päev ning ümarlaud võrgustiku loomiseks ja koostöövõimaluste edendamiseks\n2007 – 2008: “Lilleoru keskuse külastusvõimaluste parandamine ja mitmekesistamine” (Ettevõtluse Arendamise Sihtasutuse piirkondade konkurentsivõime tugevdamise väikeprojektide programm)\nPaigaldati suunaviidad ja sildid liiklemisteede ja objektide tähistamiseks Lilleoru territooriumil\nSoetati välitingimustes ürituste läbiviimiseks sobiv põrandaga seminaritelk koos vajaliku inventariga\nRajati atraktiivne maastikuarhitektuuriline objekt “Elulille park”\nRajati kahekohaline kompostkäimla “Elulille pargi” kõrvale\n2005 – 2006: “Avatud ökokeskuse arendamine” (EL Phare Läänemere regiooni piireületava koostöö 2003. aasta programmi väikeprojektide fondist)\nKoostati MTÜ Lilleoru ja rajatava ökokeskuse arengukava aastateks 2006–2010\nKoostati uue koolitushoone eskiisprojekt, tehti ehitusgeoloogilised ning keskkonnasäästlike vee- ja energiasüsteemide teostatavusuuringud\nLoodi ja tihendati kontakte keskkonnasäästlikku eluviisi väärtustavate ja propageerivate organisatsioonide, ökokülade initsiaatorite ja ökoehituse spetsialistidega Eestis\nKorraldati õppe- ja koostööreisid Soome, Rootsi ja Taani, et luua kontakte ökokülade ja keskkonnasäästlikku eluviisi väärtustavate organisatsioonidega naaberriikides\nViidi läbi terviklikku ja keskkonnasäästlikku eluviisi käsitlev loengutesari, konverents ja praktiline seminar ning koostati teemakohane artiklitekogumik\nLoodi ühingule uus koduleht, uuendati visuaalset identiteeti ja tutvustavaid materjale


Data Protection Statement | Festo EE\nAndmete privaatsus – turundus e-posti teel\nFesto võib saata isikutele e-kirja, et pakkuda teavet toodete ja teenuste kohta. Me võime koguda ja salvestada statistilist teavet individuaalsel tasemel, et aidata meil täpsustada oma pakkumust ja pakkuda edaspidi asjakohasemaid tooteid ja teenuseid. Kui te ei soovi, et see teave salvestatakse, pöörduge palun meie poole aadressil: info.ee@festo.com\nFesto andmete privaatsuse avaldus\nTeie isikuandmete kaitsmine on Festo SE & Co. KG jaoks väga oluline. Soovime, et tunneksite ennast meieveebilehe külastamisel kindlalt ja turvaliselt. Teie privaatsuse kaitsmine on meie jaoks oluline eesmärk teie isikuandmete töötlemisel.\nIsikuandmete omandamine ja töötlemine\nMeie veebiserver salvestab internetipakkuja määratud IP-aadressi, URL-i, millelt olete saanud juurdepääsu meie veebilehele, teie poolt jooksvalt külastatud veebilehed ning külastamise kuupäeva ja kellaaja. Mõnel juhul kasutab Festo nn küpsiseid, et anda teie käsutusse rohkem individualiseeritud teenuseid. Isikuandmed salvestatakse ainult siis, kui need ise sisestate, näiteks registreerimis- või küsitlusvormi täitmisel, loteriis osalemisel või lepingu sõlmimisel.\nIsikuandmete kasutamine ja edastamine ning sihtotstarbeliseks kasutamiseks määramine\nTeie isikuandmeid kogutakse, töödeldakse ja kasutatakse kooskõlas kohaldatavate andmete privaatsust reguleerivate määrustega rangelt lepingu täitmise eesmärgil ning meie seaduslike ärihuvide kaitsmiseks, mis on seotud klienditoe ja nõustamisega, ning tootearenduseks kooskõlas tegelike turunõuetega.\nTeabe saamise õigus ja avalik protseduuride register\nNõudmisel ja kooskõlas kohaldatavate õigusaktidega esitame teile kirjaliku teate, milles on näidatud, kas ja milliseid teie isikuandmeid me säilitame. Säilitatavate sissekannete tüübid on kokku võetud meie avalikus protseduuride registris kooskõlas BDSG (Saksamaa föderaalne andmete privaatsuse seadus) artikliga 4e.\nFesto rakendab tehnilisi ja organisatsioonilisi turvameetmeid, et kaitsta meie hallatavaid isikuandmeid tahtmatu või tahtliku manipulatsiooni, kaotamise, hävitamise või volitamata isikute juurdepääsu eest. Meie turvameetmeid täiustatakse pidevalt kooskõlas uute tehnoloogiliste saavutustega.\nFesto ei saa siiski tagada, et kogu elektrooniline kaubandus on täielikult turvaline.\nKui teil on küsimusi teie isikuandmete töötlemise kohta, palun pöörduge otse meie andmeprivaatsuse administraatori poole. Tema oskab teid aidata ka teabepäringuid, ettepanekuid ja kaebusi puudutavates küsimustes.


Labuan | Raamaturott Viki | Fandom\nLabuani finantskeskus Victorias\nLabuani asukoht Malaisias Kalimantani saarel\nLabuan on Malaisia liiduala Borneo saare põhjarannikul. Põhjas paikneb Lõuna-Hiina meri ja lõunas Brunei laht. See koosneb Labuani saarest ja kuuest väiksemast saarest.\nLabuani pindala on 91,6 km² ja elanike arv 2013. aasta seisuga 86 908. Labuani pealinn Vicoria on offshore-piirkond, mis pakub finants- ja äriteenuseid, samuti nafta- ja maagaasitööstuskeskus. Nimi Labuan tuleneb malaikeelsest sõnast labuhan, mis tähendab "sadam".\nBrunei sultani ja Briti esindajate kokkuleppe sõlminine Labuani üleandmiseks\nLabuan kuulus 16. sajandist kuni 19. sajandini Brunei sultanaadi koosseisu. 19. sajandil hakkas britid huvi tundma saare valitsemisest ja Sarawaki radža James Brooke ostis saare Brunei sultan Omarilt 1846. aastal. Britid ostsid saare, kuna see asus India ja Hiina vahelisel mereteel. Erinevates allikates esineb kõrvalkaldeid selle kohta, kas Brunei loobus Labuanist vabatahtlikult. Ühed allikad väidavad, et sultan allkirjastas üleandmislepingu sunniviisiliselt. Muud allikad ütlevad, et sultan loovutas piirkonna Suurbritanniale tänu piraatluse kõrvaldamisele.\nBrittide peamine põhjus saare omandisel oli luua enda huvide kaitseks mereväebaas. Labuan sai 1848. aastal Briti kroonikolooniaks ja James Brooke määrati selle esimeseks kuberneriks. 1849. aastal hakkas Eastern Archipelago Company kasutama Labuani kivisöevarusid. Kuna piirkond ei pakkunud suurt kaubanduslikku või strateegilist eelist, läks selle haldamine 1890 üle Põhja-Borneo juhitud North Borneo Chartered Companyle. 1907. aastal läks Labuan brittide Straits Settlements'i haldusalasse.\nAustraalia armee vägede sissemarss Labuani 10. mail 1945\nTeises maailmasõjas okupeeris saare Jaapan ja nimetas selle Maida saareks. Jaapani armee kasutas Labuani sõjabaasina. 1945. aasta juunis käivitasid liitlased operatsiooni Oboe Borneo vabastamiseks Jaapani okupatsioonist. Labuan oli operatsioonis liitlaste peamine sihtmärk. Austraalia juhitud operatsioon lõppes liitlaste võiduga ning Jaapan loobus Borneost ja Labuanist.\nPärast sõda liitis Suurbritannia 1946. aastal Labuani Põhja-Borneoga. 1963. aastal liitus Põhja-Borneo Malaisia Föderatsiooniga ja Labuan sai Sabahi osariigi osaks. 1984. aastal sai Labuanist eraldi liiduala. Labuan oli erimajandustsoon, kus Malaisia püüdis enne 1997. aasta Aasia finantskriisi luua maksuvaba pangandus- ja investeerimiskeskust.\nLabuan valitseb troopiline kliima. Õhutemperatuur on aasta jooksul 25–32 °C vahel. Soe aastaaeg kestab aprillist juunini, mil maksimaalne õhutemperatuur tõuseb üle 32 °C. Külm aastaeg kestab jaanuarist veebruarini, mil õhutemperatuur üle 30 °C ei tõuse. Sageli esineb äikesetorme. Sajab 3265 mm/a. Kõige enam sajab oktoobris (390 mm) ja kõige vähem veebruaris-märtsis (110–120 mm kuus). Labuan ilmajaam asub Labuani lennujaamas.\nVälja otsitud andmebaasist "https://raamaturott.fandom.com/et/wiki/Labuan?oldid=60508"


FIFA eelistab dollareid kvaliteedile - Jalgpall - Postimees Sport: Värsked spordiuudised Eestist ja välismaalt\n29. detsember 2016, 14:16\nGianni Infantino kinnitas Dubais, et Aasia ja Aafrika saavad MMile kohti juurde\nFOTO: Fabio Ferrari/Scanpix\nSpordimaailma üht suuremat sündmust ehk jalgpalli maailmameistrivõistlusi ootavad ees olulised muudatused. Võimalik, et 2026. aastal näeme 32 päeva jooksul 80 jalgpallimatši, kus osaleb kokku 48 riiki. Veebruaris Rahvusvahelise Jalgpalliliidu (FIFA) presidendiks valitud Gianni Infantino püüdis juba kampaania ajal hääli ideega, et MMil peaks mängima 40 meeskonda. Nüüd võidab ta Aasia ja Aafrika alaliitude südamed veel ambitsioonikama plaaniga. Paljud Euroopa riigid ilmselt 48 tiimiga turniiri ei toeta, kuid nemad jäävad arvatavasti hüüdja hääleks kõrbes.\n«Olen kindel, et jalgpalli MMil osalejate arv saab olema suurem kui 32,» teatas Infantino eile Dubais toimunud spordikonverentsil. «Arutlusel on võimalused tõsta osalejate arv 40 või 48 koondiseni. 48 võistkonnaga toimuv turniir kestaks sama kaua kui praegune formaat ning jalgpalliliidud on selgelt suurema osalejate arvu poolt.» Mehe enesekindlat sõnavõttu võeti maailma meedias kui kinnitust, et MMi formaadi muutmine on vaid vormistamise küsimus.\nJõulude eel avaldas FIFA põhjaliku analüüsi, kus toodi välja erinevate formaatide plussid ja miinused. 64 lehekülje pikkuses dokumendis analüüsiti läbi viis võimalikku MMi süsteemi ning selgub, et sportlikus mõttes pole praegusele 32 meeskonnaga turniirile vastast. Küll aga soovitakse MMi haaret laiendada just Aafrikas ja Aasias ning ilmselgelt oleks 48 tiimiga turniir majanduslikult kasulikum.


Herkel: külmutatud konflikte ei tohi lasta unustada - Riigikogu\nHerkel: külmutatud konflikte ei tohi lasta unustada\n24.05.2013 / Pressiteated\nENPA monitooringukomitee jätkas täna Riigikogu konverentsisaalis oma kahepäevalist töökoosolekut kuulamisega külmutatud konfliktide teemal. Avasõnavõtuga esines endine Põhja-Iiri poliitik Jane Morrice, kes oli sealsete rahukõneluste üks pealäbirääkijaid ja võtmerolli mänginud Naiste Koalitsiooni üks liider. Morrice’i positiivne sõnum oli see, kuidas kontaktid rohujuure tasandil ning mittetulundusühingute töö aitab ehitada usaldust ning lahendada poliitilisel tasandil lahendamatuna näivaid probleeme.\nHommikusel esimesel paneelil arutati Abhaasia ja Lõuna Osseetia küsimusi ning teisel Mägi-Karabahhia konflikti. Pärastlõunal jätkati Transnistria probleemide aruteluga. Koos komitee raportööridega arutasid neid küsimusi tippeksperdid Vladimir Socor (Jamestown Foundation), Svante Cornell (Central Asia – Caucasus Institute), Sabine Freizer (International Crisis Group) ning James Sherr Kuninglikust Välispoliitika Instituudist (Chatham House).\nMonitooringukomitee esimehe Andres Herkeli sõnul kipub nimetatud konfliktialade käsitlemine liiva jooksma sellepärast, et üks osapooltest (peamiselt Venemaa, Karabahhia puhul ka Armeenia) pole probleemi käsitlemisest huvitatud. Monitooringukomiteel oli viimane selleteemaline kuulamine 2007. aastal. Herkel selgitas, et on siiski oluline teemat mitte ära kaduda lasta. „Unustamine ja soov sundida rahvusvahelist üldsust leppima nn uue reaalsusega ongi strateegia, millega näiteks Venemaa püüab Abhaasiat ja Lõuna-Osseetiat veel enam oma mõju alla saada,“ märkis ta. Ta pööras tähelepanu Vladimir Socori sõnadele, et Venemaal oli otsustav roll konfliktide tekkes, aga nüüd püüab ta endale võtta ka rahuvalvaja ja kohtuniku rolli.\nHerkel avaldas kahetsust, et erinevalt Georgia, Armeenia, Aserbaidžaani ja Moldova esindajatest ei saanud Venemaa-poolsed komitee liikmed Leonid Slutski ja Vjatšeslav Fetissov Tallinna kuulamisel osaleda. “Kahjuks on ka see märk soovimatusest neid probleeme lahendada,” tõdes ta.


KORJANDUS | Tublid tehnikamehed tahavad ära osta... Suure Kolli - Maaleht\nKORJANDUS | Tublid tehnikamehed tahavad ära osta... Suure Kolli\nKrAZ-257 ehk Suur KollJärva-Jaani Vanatehnika Varjupaik\nAprilli lõpul andsid Järva-Jaani Vanatehnika Varjupaiga tehnikasõbrad avalikkusele teada unikaalset leiust. Nimelt on Eestist avastatud 1980. aastate teises pooles, tõenäoliselt NSVL lennuväes kasutatud sadulveok KrAZ-257 koos 22-tonnise kandevõimega tankurpoolhaagisega margist TZ-22.\nOmade hulgas hüütakse seda Suur Koll.\n„Kuna oleme korjanduste abiga läbi aastate ajaloole päästnud juba 31 erilist sõidukit, alustasime ka nüüd raha kogumist,” selgitas Järva-Jaani Tuletõrje Seltsi juhatuse esimees, vanatehnika varjupaiga vedajaja ja hing Tuve Kärner.\nHinnast – 3000 eurost oli 1. mai õhtu seisuga koos 1175 kokku 30 annetajalt, raporteeris varjupaiga FB külg.\nVarjupaik on tänaseks kokku kogunud enam kui 450 erinevas seisundis masinat. Eksponaatide hulgas on nii autosid, busse, veokeid, traktoreid kui ka näiteks teehöövel, mitu teraviljakombaini, keevitusagregaat ning jääpuur.\nVarjupaik on tuntud ka varjule võetud masinaile uue elu andmisega, näiteks on mitmessegi tuletõrjemasinasse ehitatud saun, vanad bussid aga on saanud uue elu... välilavana.\nKes soovib kaasa aidata, leiab rekvisiidid siit.\nSuitsusaun saab ratastele\nEesti leidlikkuse paraad Järva-Jaanis\nJärva-Jaani plaanib Guinnessi rekordit isetehtud liikurite killavooriga\nFOTOD ja VIDEO: Isetehtud liikurite killavoor rõõmustas kõikide tehnikahuviliste südameid ja...\nTalgutel ehitatakse autosse suitsusaun\nLoodi Järva-Jaani Ratta- ja Suusaklubi


Wednesday, 08 February 2012 17:16\nOriginaalpealkiri: Man on a Ledge\nFilmi pikkus: 1h 42 min\nŽanr: Thriller, Alla 12 a. keelatud\nLavastaja: Asger Leth\nOsades: Sam Worthington, Elizabeth Banks and Jamie Bell\nNick Cassidy (Sam Worthington) on vanglapõgenik, kes töötas kunagi New Yorgis politseinikuna. Kui ta suundub Roosevelt Hotel’i viimasele korrusele ning astub uljalt katuseservale, siis ajab see hirmu nahka kogu linnale, eelkõige aga neile, kellel on hinge taga suured saladused.\nEndise politseiniku Cassidy hirmujudinaid tekitav tegu ei küta kirgi ainult meediakanalites. New Yorgi politseijaoskonna läbirääkija Lydia Spenceri (Elizabeth Banks) jaoks on see lisaks kõigele ka pisut delikaatne situatsioon. Sel ajal, kui ta üritab veenda Cassidyt alla tulema, peab ta seisma silmitsi oma rivaaliga jaoskonnast (Edward Burns), kes süüdistab teda huvide konfliktis. Kuid mida rohkem Lydia üritab Cassidy meeleheitest sotti saada, seda rohkem hakkab ta meest ka mõistma.\nKas see võib olla seotud salapärase projektiga, mille kallal tema vend (Jamie Bell) koos oma tüdruksõbraga (Genesis Rodriguez) töötas? Või hoopis salatehingutega, kuhu on segatud mõjuvõimas ärimees (Ed Harris)? Kas Cassidy parim politseinikust sõber (Anthony Mackie) võiks aidata meest katuselt alla saada?\nEndise politseiniku julgustüki tõttu, millega ta üritab tõestada oma süütust, tuleb päevavalgele üha rohkem ja rohkem asjaolusid, mis võib tuua palju rängemad tagajärjed, kui ühe mehe jalavääratusel kõrghoone katuse serval.\nMore in this category: « Koletis Pariisis Metslased »\nKuum šokolaad – kas lihtsalt magustoit või ravim?\nŠokolaadi on alati peetud efektiivseks ...\nMagusad kohupiimatoidud: KOHUPIIMAVAHT MAASIKATE VÕI VAARIKATEGA\nKoostisosad: 200 g kohupiima, 350 g maasikaid või ...\nNÄDALAVAHETUSEDIEET: mõnus nädalalõpp sinu kõhule\nTervislik ja efektiivne Itaalia dieet aitab kaalu kaotada ning ainevahetust kiirendada!\nRinnahooldus sisaldab palju komponente: massaaž, kosmeetika\nKui jutt käib põsepunast, siis jagunevad naised kahte katego\nKuivade juuste hooldus\nMida vajavad kuivad juuksed? Loomulikul


Kreeka pähkli lõikamine - millal ja kuidas see on mõttekas?\nParim aeg lõikamiseks on sügisel\nKrooni ulatuslik laiendamine on kõige tavalisem pähklilõikamise põhjus. Massiivne mahlavool, mis jaotustükkidest välja valab, põhjustab peavalu. Paljud hobiaednikud tunnevad üha populaarsema kerakujulise vahtra probleemi.\nSequoia lõikamine - kuidas seda õigesti teha\nLõika oskuslikult dekoratiivõunu - nii teed seda õigesti\nVana kirsipuu kärpimine - kuidas seda õigesti teha\nVerejooksev pähkel kaotab õuduse, kui seda sügisel kärpida. Oktoobri algusest novembri keskpaigani vajub mahlavool oma aastase madalaimale tasemele, nii et karta pole ühtegi tähelepanuväärset lahtiste puitkeha rivuletti.\nLõika pähkel iga 5–10 aasta tagant\nKui te ei saa anda oma pähklile piiramatut ruumi, peaksite võra ulatust regulaarselt reguleerima. Oksi lõigates 5–10 aasta tagant väldite radikaalset kasvu sekkumist, näiteks noorendavat lõiget. Kuidas õigesti lõigata:\nAlguses puhastage surnud, külmunud ja ebasoodsad oksad\nLõika astringil õhukesed võrsed\nLõigake võrsed läbimõõduga 5 cm kuni 10–20 cm pikkuste koonusteni\nÜleulatuvad, liiga pikad ja harjataolised oksad viivad eemale sisemisele külgharule\nEemaldage järsult ülespoole suunatud konkurendid keskmisele või juhtharule\nSuuremate lõikude puudusi saate leevendada, lõigates koonustel vastavad oksad tagasi. See spetsiaalne lõige takistab selle kuivamist sügavale puitu ja soodustab uut kasvu. Koonustest tärkavad noored võrsed igas suunas. Valige mõni oks või kaks, mis näitavad lubadust. Eemaldage liigsed võrsed koos kuivanud käbijääkidega järgmisel või järgmisel sügisel.\nEemaldage metsikud võrsed kiiresti\nPikad kuni 10-aastased ajavahemikud ei tähenda, et pähklipuu vahepeal üldse ei lõigata. Keskendutakse rafineeritud sortidele, mis koosnevad mustast pähklist metsiku alusena ja nõrgema kasvuga kroonist.\nPookealus näitab oma jõulist kasvu looduslike võrsete kujul. Need idanevad otse risoomist või pagasiruumist. Kiire kiirusega kuni 50 sentimeetrit aastas püüavad metsikud kasvada üllasest pähklivõrast. See jultunud sõitmine peatatakse, kui viivitamatult mänguvõte maha võtta.\nLõigake pagasiruumi võrsed vertikaalselt enne koort. Rebige võrsed juurekettalt. Selle protseduuri eeliseks on see, et eemaldate suurema osa koest ja hoiate tõhusalt ära uue kasvu.\nEnne keskvõistlusel võistleva laskmise katkestamist kaaluge paljutõotavamat võimalust. Võite muuta võra soodsas asendis olevad järsud võrsed väärtuslikuks viljapuuks. Selleks seo järsk ajam umbes 45 ° nurga all. Kasv rahuneb ja teie pähkel leiab vaba aja, et sel hetkel õisi ja pähkleid moodustada.


Raamatukogupäevad kutsuvad kohtumistele raamatukogus\n20. oktoober 2021 / 20.–30. oktoobrini toimuvate üleriigiliste raamatukogupäevade ajal on Tartu Linnaraamatukogu kavas mitmeid põnevaid, ennekõike kirjanduslikke kohtumisi, sügishooaega alustavad raamatukogu kirjanduskohvikud ning kolmel korrusel näeb Marika Mikkori näitust looduslikest materjalidest punutistest.\nRaamatukogupäevad juhatab linnaraamatukogus sisse kasutatud raamatute suurmüük 20. ja 21. oktoobril keskkogu I korrusel. Sobiva kohtumisõhtu võib huviline leida nii keskkogust kui ka harukogudest. Külaliste seas on raamatu "Minu Tenerife" autor Olavi Antons, Mudlum, Tiia Kõnnussaar, Berit Petolai jt.\nRaamatukogupäevade sisse jääb tänavu ka laste- ja noortekirjanduse festival, mille raames tulevad lastega raamatukokku kohtuma Tartu lastekirjanduse auhinna laureaat Triinu Laan ning nominendid Jaanus Vaiksoo, Hasso Krull, Tiina Laanem ja Anti Saar.\nLisaks toimuvad raamatukogupäevade ajal mitmed erialapäevad ja raamatukoguhoidjate omavahelised jõukatsumised. Tartu Linnaraamatukogu korraldab tänavu näiteks ülevabariigilist raamatukoguhoidjate võistlust "Infootsing internetis 2021".\nKava raamatukogu kodulehel www.luts.ee


35 Tulemused LLM Inimõigused, Euroopa\nSee LL.M. õppekava keskendub rahvusvahelise inimõiguste õiguse ja keskkonnakaitse, ja pakub interdistsiplinaarset lähenemisviisi need kaks valdkonda, mis on tihedalt seotud rahvusvahelise teooria ja praktika. Rahvusvaheline inimõiguste ja vabaduste kaitset, samuti rahvusvahelise ja riikliku keskkonnakaitse on märgitud väga dünaamiline areng. Mõlemad väljad on muutunud võti päevakorrad rahvusvahelised organisatsioonid.\nMeister laste õiguste


maiustused | Toidutegu | Lehekülg 2\nPosted on 04/01/2012 | Lisa kommentaar\nSai natuke puhatud ja rohkem mängitud (lolli sealhulgas). Peaaegu oleks mõisa ostnud ;). Või vähemalt talu. (Jorh on meil ju väljaõppind põllumees!)\nPõhimõtteliselt märkasin veel vana aasta sees, et olen vist ikkagi ämbrisse astunud. Millekski on see raudselt hea. Ent mis me rääkisime naljaks pööramisest – olgu see pang tsinkplekist või roostevabast terasest – uude aastasesse ei sobinud, ämber jalas, ometi sisse lennata, sellepärast tuli see kasutusele võtta (šampanja jahutusnõuna ;)) ja teha nägu, et meil on siin kõik jumalast normaalses korras.\nMitte et see šampanja, mida me jõime uusaastaööl kell kolm tuhandete tähtede all (on this night of a thousand stars, öelnuks Tim Rice), oleks tegelikult mingit jahutamist vajanud. Jõhvika-kookosetrühvlid sobinuksid sinna juurde muidugi suurepäraselt. Kui ma poleks neid linna külmkappi unustanud – aga et see nimelt nii juhtus, siis tuli leppida mullaga (99% kakaosisaldusega šokolaad, mis minu arusaamist mööda väga hea oli, aga kõigi teiste poolt emakeseks maaks ristitud sai).\nSee kõik näeb nüüd siin kuidagi hirmus talvine välja, aga sellest ei pea mitte järeldama, et mind oleks tabanud talveigatsus. Eip, riskides üleüldise pahameelega, tunnistan üles, et ma olen siiamaani täitsa rahul olnud. Olles loomu poolest poeet, pole millegi või kellegi igatsemine mulle küll kaugeltki võõras, aga t a l v e, pardon, ei igatse ma mitte. Vaadake pildi pealt!\nMuusika: Doug Ashdown “Winter in America”\nJõhvika-kookosetrühvlid (~20 tk)\n4 cl heledat rummi\n200 g kookosmassi (Odense)\nPane jõhvikad (veidi jäta kaunistuseks – haki peeneks ning sega kookoshelvestega) tunnikeseks rummi sisse likku (alkohol ei ole muidugi üldse kohustuslik) ning nõruta seejärel köögipaberil. Võta iga trühvli jaoks 1-2 jõhvikat, mätsi nende ümber kookosmass ja veereta peopesas palliks. Sulata valge šokolaad veevannil, kasta trühvlid šokolaadisse ning veereta seejärel kookoshelveste ja hakitud jõhvikate segus. Tõsta kommivormidesse või küpsetuspaberile tahkuma.\nRubriigid: jõhvikad, kookos, maiustused\nRubriigid: hommikuks, maiustused, suupisted


Logopeedi palkamine sõltub kohaliku omavalitsuse rahakotist : Õpetajate Leht\nLogopeedi palkamine sõltub kohaliku omavalitsuse rahakotist\n15. apr. 2016 Kristi Helme Delfi ajakirjanik - Kommenteeri artiklit\nLogopeedi juhendamisel harjutades saab hääldusprobleemidest tavaliselt jagu, teab Tallinna Pallipõnni ja Kiikhobu lasteaia logopeed Anne-Ly Savason. Foto: Erakogu\nLogopeedide palgad on lasteaedades üle Eesti väga erinevad ning spetsialiste napib.\nEesti logopeedide ühingu liige ning Tallinna Pallipõnni ja Kiikhobu lasteaia logopeed Anne-Ly Savason leiab, et olukord, kus logopeed käib aastas korra laste kõnet hindamas, on n-ö hädavariant ja annab märku sellest, et spetsialisti ei ole õnnestunud leida. „Koolieelsed lasteasutused soovivad enamasti, et logopeed oleks lasteaias olemas ja osas lasteaedades see nii ka on,” sõnas Savason.\nOlen ise ka lasteaias töötanud, küll juba kümmekond aastat tagasi, ja mäletan sellest ajast, et lasteaias käis logopeed korra aastas. Kuidas on seis praegu, kas lapsed saavad logopeedilist abi?\nKui lasteaias töötab logopeed, saavad lapsed ka abi. Neil, kes abisaajate nimekirja ei mahu, on võimalus logopeedi juures käima hakata pärast seda, kui mõni koht nimekirjas vabaneb. Loomulikult nõustab logopeed nende laste vanemaid, kuidas ise kodus oma lapse kõne arengut toetada. Mina olen kutsunud need emad ja isad, aga ka vanaemad ja vanaisad vestlusele, andnud koju kaasa lihtsamaid artikulatsiooniaparaadi harjutusi. See on toiminud hästi juhul, kui lapsevanema ja lapse koostöö sujub. Tihtilugu on aga vanemad tööga ja igapäevaste tegevustega üle koormatud ning laste kõneprobleemidega iseseisvalt tegelemine jääb tagaplaanile.\nKas kõneravi on võimalik saada ka suurematest keskustest eemal, väikelinnades ja väiksemates maakohtades?\nÜldjuhul on logopeediline abi keskustes tõesti paremini kättesaadav – seal on suurem võimalus leida lasteaeda kvalifitseeritud spetsialisti. Samas on ka paljud väikesed omavalitsused suutnud leida ja palgata oma haridusasutustesse logopeede. Kindlasti mängib siin olulist rolli lasteasutuse ja omavalitsuse soov inimest leida ning talle ka väärilist palka maksta. Väiksemad omavalitsused palkavad tihtipeale nn vallalogopeedi, kelle ülesanne on teenindada kõiki omavalitsuse lasteasutusi, nii koole kui ka lasteaedu.\nPraegu on Eesti lasteaedades väga hästi töötav süsteem – logopeed töötab lasteasutuses kohapeal. Vanemale on abi kättesaadav ja ta ei pea kulutama oma aega lapsega tööajal ringijooksmisele. Lasteaia logopeedi teenuse rahastamine on aga jäetud täielikult kohalike omavalitsuste kanda. Logopeedi palkamine ja erispetsialistile väärilise töötasu maksmine sõltub eelkõige omavalitsuse rahakotist, riigil koolieelseid lasteasutusi ei ole. Seetõttu ongi logopeedide palgad lasteaedades üle Eesti väga erinevad. Ning kui raha ka leitakse, pole palk kahjuks nii suur, et see motiveeriks noori seda ametit valima. Logopeedidest on puudus.\nKui palju on Eestis logopeedilist abi vajavaid lapsi?\nVäga raske on öelda. Osaliselt on andmed abi vajaduse ja saamise kohta EHIS-es, aga see andmestik ei kajasta olukorda täielikult. Esiteks puudutab sealne info ainult lasteasutustes käivaid lapsi ja puuduvad andmed nn koduste laste kohta. Samuti ei kajastu logopeedi abi vajavate laste arv EHIS-es juhul, kui lasteaias pole logopeedi või pole olnud võimalust tellida ühekordset laste kõnehindamist.\nMillised on kõige levinumad probleemid? Milliste häälikutega näevad lapsed enim vaeva?\nProbleeme on väga erinevaid. Häälduse poole pealt on kõige levinumad vead r– ja s– häälikute, harvem k ja õ hääldamisel. Kuid üksikute häälikute hääldamise oskusele keskendumine on väga kitsas vaatekoht logopeedi tööle. Lasteaias on töö põhirõhk kõne arengus mahajäänud laste keeleliste oskuste arendamisel – eri lausemallide ja grammatiliste vormide kujundamine, sõnavara, kõne mõistmise ja jutustamisoskuse arendamine, samuti kirjaliku kõne eelduste ning eeloskuste kujundamine. Suur probleem on siis, kui lapsel üldse kõnet pole. Need lapsed kasutavad eneseväljenduseks üksikuid sõnu, häälitsusi või žeste. Sellistel juhtudel on logopeedi sekkumine hädavajalik.\nKui paljudel jätkuvad logopeedilised probleemid ka täiskasvanueas? Või kasvab valdav osa neist välja?\nLogopeedi juhendamisel harjutades saab hääldusprobleemidest tavaliselt jagu. Kui kõne arengu mahajäämus on suurem ja kahjustatud kõne eri valdkonnad, siis on ka logopeediline töö pikaajalisem ning tulemus sõltub lapse kõnepuude raskusest, tema üldisest vaimsest võimekusest ning kindlasti ka koostööst vanema ja lasteaiaõpetajatega.\nKõigil lastel kõne mahajäämust lasteaiaeas tasandada ei õnnestu, osa lastega peab logopeediline töö jätkuma ka koolis. N-ö spontaansele väljakasvamisele kõne arengu mahajäämuse puhul loota ei tohi. Kui laps pole lasteaias saanud logopeedi tuge, võivad koolis ilmneda õpiraskused, kujuneda madalam enesehinnang ja avalduda käitumisprobleemid. Täiskasvanul seab kõneprobleem kindlasti piiranguid elukutsevalikul.\nLasteaedades on logopeedidest suur puudus\nVastavad Rajaleidja logopeedia peaspetsialistid Urve Raudsepp-Alt ja Pille Tina-Kuusik.\nMilline on Eesti lasteaedades seis logopeedilise abiga?\nRaudsepp-Alt: Veebilehe Haridussilm.ee andmetel töötab koolieelsetes lasteasutustes praegu 346 logopeedi, asutusi on aga 634. Arvestades, et erirühmadega lasteaedades on logopeede rohkem kui üks, võib oletada, et enam kui pooltes lasteaedades vastava eriala spetsialisti ei ole.\nTina-Kuusik: Ministri eelmise aasta määruse järgi on lasteasutuses üks logopeedi ametikoht iga 30 kõneravi vajava lapse kohta, millest võib loobuda, kui teenust tellitakse samas mahus juriidiliselt isikult, riigiasutuselt või KOV-i kaudu. Paljud lasteaiad kasutavad seda võimalust ja kutsuvad majja logopeedi, kes hindab lapsi korra või kaks aastas.\nVajadusel kutsutakse ka vanem nõustamisele või soovitatakse abi saamiseks pöörduda täiendavalt näiteks polikliinikus töötava spetsialisti poole.\nKas abi on võimalik saada kõikjal Eestis?\nRaudsepp-Alt: Eestis on ka väikestes kohtades lasteaedasid, kus töötavad logopeedid.\nAlates 2014. aasta septembrist töötavad maakondades Rajaleidja keskused. Sealne logopeed nõustab eelkõige täiskasvanuid – konsulteeritakse kõnehäire olemuse, lapsele sobiva arengukeskkonna ja logopeedi abi võimaluste teemal. Lisaks tutvustatakse lapse kõne arendamiseks sobivaid võtteid ning seda, kuidas kasutada kõnet toetavaid vahendeid igapäevasuhtluses.\nTina-Kuusik: Rajaleidja keskustes nõustati 2015. aastal 1584 last, kohal viibis enamasti ka lapsevanem või mõni teine täiskasvanu. Lisaks nõustati 42 haridustöötajat ja 109 lapsevanemat, korraldati ka infopäevi.\nKuidas on seis logopeedide koolitamisega, kas spetsialiste jätkub?\nRaudsepp-Alt: Logopeediks õpitakse viis aastat, läbida tuleb nii bakalaureuse- kui ka magistriõpe. Eestis õpetatakse logopeede Tartu ülikoolis, kuid näiteks 2015. aastal oli eripedagoogika ja logopeedia eriala bakalaureuse taseme statsionaarsesse õppesse 24 kohta, õppima asus aga 15 üliõpilast. Magistriõppele oli ette nähtud 25 kohta, immatrikuleeriti 22 tudengit. Juunis lõpetas ülikooli kuus logopeedi, selle aasta jaanuaris viis.\nÕpetajate Lehe tööpakkumiskuulutusi lugedes võib sageli näha, et Eestis otsitakse logopeede lausa tiku ja tulega taga. Spetsialistidest on suur puudus ja kuna kõneravi vajavaid lapsi tuleb aasta-aastalt üha juurde, on tegemist erialaga, kus tulevikus tööpuudust karta ei ole.\nErialaseid täienduskoolitusi pakuvad ka Eesti logopeedide ühing, Tallinna ülikool ja mõned teised asutused. Lisaks on võimalik osaleda erialastel koolitustel välismaal. Ka Rajaleidja korraldab logopeedidele koolitusi, praegu on ettevalmistamisel koolitus „Logopeedi roll kakskeelse kommunikatsioonipuudega lapse toetamisel”.\nLIIS PAESÜLD, Nõlvaku lasteaia õppealajuhataja:\nMeie lasteaias töötab kaheteistkümne rühma peale kaks logopeedi, kes kontrollivad kord aastas kõiki lapsi. Lapsevanemad saavad tagasisidet oma lapse kõne arengu kohta ning neil on kogu õppeaasta vältel võimalus erialast nõu ja tuge saada. Igas rühmas on logopeedi abi vajavaid lapsi ning aastatega abivajajate arv suureneb.\nArvan, et peamine roll lapse kõneprobleemide varajasel märkamisel lasub lapsevanemal ja perearstil. Kui laps tuleb kolmeaastaselt lasteaeda, siis saab ta tuge ka lasteasutuselt ja KOV-i erialaspetsialistidelt. Üritame ühiselt probleemi õigel ajal märgata ning tulemuslikult kõikide asjaosalistega koostööd teha.\nTARMU KURM, HTM-i pressiesindaja:\nEHIS-e andmetel on sel õppeaastal lasteaedu kokku 634 ja neist 319-s töötab logopeed. Logopeedilist abi vajas 2015. a novembri seisuga 10 392 lasteaialast, neist 8270 abi ka said. Andmete põhjal ei saa väita, et ülejäänud on jäänud teenusest ilma. Nende erivajadust on märgatud ja nendega tegeletakse.\nSamas tuleb arvestada, et EHIS-e andmebaasi kogutakse andmeid ainult nende tugispetsialistide kohta, kel on töösuhe õppeasutusega. Kui näiteks lasteaed ostab tugiteenust, siis selle kohta info puudub. Seega paraku ei ole pakkuda täit ülevaadet, mitmes koolieelses lasteasutuses saavad lapsed logopeedilist abi. Samuti ei koguta infot puuduolevate või täitmata ametikohtade kohta.


"Paganuseaegsel eestlasel oli kaks pühadust: hiis ja suitsusaun. Näib, et viimane esimese ületab. Kristlus lisas neile kahele pühadusele veel kolmanda juurde, nimelt kiriku, ühtlasi endiste pühaduste kohta lugupidamist alandada, nõrgendada püüdes. Hiie suhtes on see tal hästi õnnestunud, palju vähem sauna suhtes. Saun naudib ikka veel lugupidamist ja nõuab enesele tähtsa osa maaelanike elus, kuigi sauna tähtsus enam endise aja kõrgusele ei ulatu.\nSündimisest surmani leidsid inimelu iseäralikud sündmused aset saunas. Saunas sünnitati, saunas viibiti kosja ja pulma ajal, saunas põetati haiget, saunas lasti kuppu ja soont ja saunas heitis haige hinge. Saunas, aga ka ristteel, tehti kratti, pisuhända, lendvat ja võeti mõnesugust nõidust ette. Lühidalt: saun oli muistsele eestlasele mõnesuguste eriliste toimingute, taigade kordasaatmise kohaks.”\nFoto1: Üks saunake Võrumaa metsade vahelt.\nSee M.J.Eiseni tsitaat on maha kirjutatud 1934 aasta Eesti Rahva Muuseumi aastaraamatust nr. VII ja enam-vähem kõik oluline suitsuauna tähenduse ja vajalikkuse kohta maarahva jaoks on seal öeldud. Paraku peab juba Eisen oma kirjutises muret tundma, et suitsusauna enam mitte talle vääriliselt ei hinnata ja et uuema aja saunad ja sauna pruukimise kultuur teisenenud on.\n“Suitsusaun see meie päris saun”.\nSellise nimega “projekt” sai alguse tänaseks juba hea mitu aastat tagasi, mil üks suitsusaunahuviline sõpruskond selle teema omavahel arutada võttis. Arutluse käigus tekkiski küsimus, mis seisus on suitsusaunad tänases Eestis, kui palju neid on, mis tüüpi nad on , kas ka uusi tehakse ja kui tehakse, siis milliseid tehakse. Kuna kusagilt sellele küsimusele valmis vastust võtta polnud, tuligi seda vastust ise otsima hakata.\nViimased ülevaatlikud andmed suitsusaunade kohta on 30-ne aasta tagused, mil Tamara Habicht sellesisulise raamatu välja andis. See väga põhjalik ja laia aluspõhjaga ülevaade on siiani ka ainus suitsusaunu ja nende ajalugu tutvustav raamat Eestis. Võrdluseks võib tõdeda, et soomlasil vastavasisulisi raamatuid õige mitmeid on välja antud ja töötav saunaküla-muuseumgi rajatud.\nMeie eesmärgiks sai 2-3 aasta jooksul mõõta ja pildistada üle Eesti umbes 200-250 sauna. Selline materjal annaks juba sedavõrd ülevaadet, et osutuks võimalikuks üks suitsusaunu tutvustav raamat kokku panna.\nPraeguseks on saunauurimise ekspeditsioonid jõudnud tiiru peale teha Saaremaale ja päris suurele osale Lõuna-Eestile. Töö tempo on küll plaanitust aeglasem ja põhiliseks aeglustavaks teguriks on rahastamisprobleemid, aga loodame selle ikka kord ette võetuna lõpule viia. Siiani on meie ettevõtmist toetanud riiklik programm “Lõuna-Eesti keel ja kultuur”, samuti Võru ja Viljandi Kultuurkapitalid.\nSkeem: Tüüpilise Lõuna-Eesti suitsusauna põhiplaan.\nTänini säilinud vanade saunade kaudu on näha saunakultuuri põliseid juuri. Oma vanuselt paari aastastest kuni paarisaja aastasteni annavad täna veel olemasolevad saunad suurepärase ülevaate suitsusaunade ajaloolisest ja ehituslikust arengust. Just Saaremaal oli võimalus pildistada ja mõõta paari ligi 200-aastast või isegi vanemat sauna. Samas pidime tõdema sedagi, et kui veel paar-kolmkümmend aasat tagasi oli suitsusaun sagedane asi Saaremaa maaelamises, siis praegu leidsime kogu saarelt pisut üle kahekümne sauna. Lõuna-Eestis on see pilt õnneks ilusam, siin on suitsusaunad endistviisi arvukalt esindatud ja kuigi neid päris hulganisti ka ümber on ehitatud ja kaasajastatud, on ka traditsiooniline suitsusaun säilinud.\nSuitsusaunad säilitasid kaua vanu ehitustraditsioone. Nii ehitati vanad saunad veel 19. sajandi lõpul ja mõned tänapäevalgi ilma vundamendita nagu sajandeid varem. Ainult nurkade alla asetati suured maakivid. Vundamendi valamise komme on pärit möödunud sajandi kahekümnendatest-kolmekümnendatest aastatest. Eelistatud ehitusmaterjaliks oli mänd, kuid mõnel pool kasutati saunade ehitamiseks ka lehtpuud, eriti haaba.\nFoto.2 Vanade tavade järgi ehitatud uus suitsusaun\nAhi tehti vanadel suitsusaunadel maakividest, paekivialadel ka paest. Vanemad ahjud on lahtise maakivist kerisega. Kõige vanemad ahjud on olnud ilma sideaineta, suurtest kividest nagu kivihunnikud. Niisugune lihtne ahi on kindlasti vanem kui palkehitised. Kui Lõuna-Eestis on lahtine keris ka tänapäeval kõige levinum, siis Saaremaal on enamlevinud kinnine keris. Sealne keris on kolmelt küljelt kinnine, ka peale on pandud paeplaat, nii, et lahtine on ainult kerise esikülg.\nKerisekivisid valiti hoolega. Paremaks peeti mererannast korjatud kive. Ojadest korjatud siledaid kive peeti ka sobivaiks. Kui kerisekivid läbi põlesid, tuli need välja vahetada. Seda tegevust nimetati kerise puistamiseks. Pidevalt kasutusel olevas saunas tuleb kerisekive ikka paari - kolme aasta tagant vahetada. Põhiline ahjumaterjal - maakivi asendus eelmise sajandi esimesel veerandil tellisega. Nõukogude perioodil kasutati saunakeriste valmistamisel ka mitmesuguse kuju ja suurusega raudvaate ja tünne, aga traditsioonilisem arusaam väidab liigse rauakoguse suitsusauna hoopiski ära rikkuvat.\nEri rühma moodustavad saunad, mille ukse kõrval asuva ahju suu pole mitte saunas, vaid esikus. Peamiselt levisidki sellised saunad Lõuna-Eestis ja Saaremaal.\nTihti on saunaomanikel välja kujunenud omad kindlad kütmise ja tuulutamise tavad. Saunakütja e. saunavana pidi olema üks ja aastaid sama, siis saadi saunavaimuga sõbraks ja oli loota head sauna. Saunavaimu ei tohtinud narrida, kui juba kutsud vaimu välja ja kütad sauna, siis tuleb ikka korralikult saunas käia ka. Saunakütmise kõrvalt saa ei muud tööd teha, see on ikka omaette hool ja tegemine. Saunaskäimise juurde kangemad joogid ei sobi, väike õlu aga sobib küll.\nArvamus, et suitsusaun mitte ainult ihu vaid ka hinge puhastab on päris kindlalt jõus ka tänaste saunaomanike juures. Sauna kui pühadust võtavad austada siiski vähesed pered. Pigem on saun üks ajast-aega koduõues olnud ja asendamatuks muutunud kodu osa. Seda ilmestab ka tõsiasi, et kui me omanikelt nende juba kasutusest kõrvale jäänud saunade võimalikke lammutamise ehk müümise mõtteid pärisime, siis sagedasti oli vastus eitav, sest kes siis oma vana pereliiget lammutab ehk müüb. Kui üks saun juba nii kaua oli seal olnud, siis las ta ka seal rahus surra.\nKel suitsusauna maik ja tunne teada, see tema väärtusi enam niisama lihtsalt ei unusta. On peresid, kus küll duššid ja vannid ja vahest ka kaasaegne saun majas sees võisid olla, aga kõrvuti nendega ka kas siis uut või olemasolevat vana suitsusauna töös hoiti. Ihu võis ju vannis puhtaks pesta, aga luud-kondid, hingest rääkimata vajasid ikka korralikku saunaleili. Siit tuli jõud jälle uue nädala töödele vastu minna.\nÜhe suitsusauna kerise ehitamise lugu vaata siit.


Lasteaeda minek – Ajakiri Lasteaed\n18. aug. 2016 25. jaan. 2009 by Ülle Tõnumaa\nLihtsam on lasteaeda mineks ka siis, kui kodus on lapsele selgitatud, miks on vaja, et laps oleks lasteaias, kui ema-isa tööle lähevad. Kui see eeltöö on tehtud, saab laps asjadest aru ja ehkki on uje ja arglik, tuleb ta kuulekalt rühma ja leiab endale tegevuse. On ka neid lapsi, kes lausa ripuvad vanemate küljes, klammerduvad ema jalgade külge ja karjuvad meeleheitlikult. Seda on vanemal raske taluda ja valus on ka lapse nuttu kuulata. On vanemaid, kes ütlevad: “Ma ei jäta nutvat last lasteaeda maha.“\nSiinjuures tasuks kuulata kogemustega lasteaiaõpetaja nõuannet: “Teie laps jätab paari minuti pärast nutmise, minge rahulikult tööle. Kui laps nuttu ei jäta, helistan teile ja kutsun tagasi.“\nÜtlesin Eretile, et nüüd peaks ta asjad üles ka korjama. Selle peale ta ei reageerinud, võttis mõne asja, mängis veidi, tüdines sellest ja võttis peagi järgmise. Mul tuli koos teiste lastega asjad kokku korjata. Kiitsin lapsi, kes aitasid mänguasju koristda.Vahel ütlesin maasolevaid mänguasju vaadates:“Ma mängisin siin natuke ja unustasin koristada. Pean nüüd oma mänguasjad kokku korjama.“ 4-aastane Triin naeris: “Ei,sina ei mänginud, Eret mängis.“ Triin tuli mulle appi.Tulid appi ka 2-3.a. lapsed. Kiitsin neid alati ja nemad olid mu tublid abilised.\nKui Eret järgmisel korral ka asjad maha lükkas, ütlesin pahase häälega: “Eret, mulle ei meeldi, et sa asju maha lükkad. Nüüd tuleb sul asjad üles korjata.“ Eret ei teinud kuulmagi.\nPärast küsisin lastelt:“Kus mu abilised on? Ma ei jõua üksi neid asju kokku korjata.“Taas tulid mu sõbrad appi ja kõik sai korda.\nEret lükkas ka järgmisel korral asjad maha. Lihtsalt möödaminnes pühkis käega asjad laualt maha. Ütlesin talle pisut häält tõstes : “Eret, ma olen sinu peale täitsa pahane. Ma ei saa sulle enam mänguasju anda, kuna sina lükkad asjad maha ja ise midagi ei korista.“\n4-aastane Jane ütles.“Eret on tita.“ Tüdruk jäi mõttesse. Järgmisel päeval ta asju maha ei lükanud. Panin tähele, et oma noorusest hoolimata oli Eret väga terane ja asjalik. Klotsid ladus ta õiges suuruse järjekorras üksteise otsa, pani üksteise sisse, puzzled olid talle väljakutseks.\nSöögilauas sõi ta hea isuga, kuid põll ja ka kleit olid alati üleni toiduga koos.Pidin vahetama välja nii särgi, kleidi kui põlle. Õnneks oli neid kapis suur tagavara.\nEret sai kaheseks, ta koristas juba mänguasju, mängis süvenenult asjadega, kuid oli väga kärsitu. Andsin voolimiseks kõigile nimelise plastilliinikarbi ja ütlesin:“See on uus plastilliin, kui te karpi lahti ei saa, siis öelge mulle.“\nLapsed proovisid rahulikult karpi avada ja enamusel see ka õnnestus. Eret proovis nii ja naa, lõpuks käristas karbi pealt katki, sest lahti pidi saama.\n„Eret!“ ütlesin nördinult,“Miks sa karbi katki käristasid?“\n„Lollakas.“ Kommenteeris 5-a- Jane.“Nagu tita.“ Mina ei hakanud midagi lisama. Oli näha, et Eretil oli piinlik. Edaspidi oli Eret karpide avamisega ettevaatlikum, tita ta küll olla ei tahtnud.\nRühma tuli 1.8 k. vanune Karita. Ta rääkis vähe. Kui midagi maha pudenes, ütles ta:“Kukkus maha.“ Ja korjas asjad üles. Hommikul kui vanemad tööle läksid, seisime Karitaga akna juures ja lehvitasime. Karita ütles: “Emme.“ Ja mina vastasin: “Emme läks tööle.“\n„Issi.“ ütles Karita. Mina vastasin: “Issi läks ka tööle.\n„Vana.“ütles Karita. Ja mina vastasin: “Vanaema läks ka tööle.“\nÜhel hommikul vaatasime aknast välja. Karita nägi õues koera:“Tussu.“ ütles tüdruk. Ja mina parandasin: “Kutsu.“\nLiitrühmas arenes Karita kõne uskumatult kiiresti. Järgmisel sügisel olime jälle kord Karitaga akna juures. „Näe, keegi jooksis üle tee.“ ütlesin tüdrukule. Karita vastas: “Koer oli.“\nMõned lapsed ei osanud rühma tulles mängida, sebisid niisama ringi, katsusid üht ja teist asja ja panid selle peagi käest. Mõtlesin, et poisid võikisd vähemalt autodega mängida. Kuna meil oli kena liiklusvaip koos autotee, pargi, ujumisbasseini ja parklaga, võtsin mudelautod ja väikesed nukud ning osustasin õpetada mängu liiklusvaibal. Panin mudelautod parklasse ritta ja nukud asetasin ülekäigujoone taha kõrvuti. Siis alustasin mängu: „Sinine auto sõidab parklast välja, mees tahab sõita postkontorisse. Valgusfooris on punane tuli. See ütleb, et ei tohi praegu sõita. Nüüd on kollane. See ütleb, et oota veel. Nüüd on roheline tuli. Rohelisega võib sõita. Punane auto sõidab bensiinijaama.Tal saab bensiin kohe otsa. Kollane auto tuleb ka bensiinijaama. Ja buss samuti.“\nPõristasin autoga kohalt minema, jälle tuli oodata valgusfoori ees. Ütlesin: “Valgusfooris on punane tuli. Autod peavad ootama. Inimestel on roheline tuli, nad võivad üle tee minna.Ja koer läheb ka koos lastega üle tee. Nüüd on inimestel punane tuli, nad peavad ootama. Autod võivad sõita. See auto sõidab koolimaja juurde, isa viib oma lapsed kooli. See auto sõidab kollase maja juurde. Mees läheb om avanaemale külla. Tal on vanaema jaoks kaasas viineripirukad ja apelsinid. Need lapsed lähevad parki mängima. Aivar (üks rühma lastest) läheb basseini ujuma. Lastele pakkus see lõbu.\nRoomasin koos lastega vaiba peal, loendasime, mitu last läks üle tee, mitu autot seisis parklas, mitu puud oli pargis, õppisime ära valgusfoor värvid. Peagi oli lastel mäng hoos ja mina võisin tegelda muu vajalikuga.\nMaximus nuttis alati, kui ema ära läks, kuid oli nõus mulle käe andma ja rühma tulema.Vaatasime aknast välja, kus kass on, vaatasime ka teisest aknast välja. Kassi polnud kusagil.Vaatasime kolmandast aknast välja, nägin kuurikatusel palle. Ütlesin Maximusele, et suured poisid on jalgpalli mänginud ja pallid on kõik katusel.Neil vist pole enam ühtegi palli. Nad löövad nii kõvasti jalaga pallile pihta, et pall lendab päris kuuri katusele. Juhtisin tema tähelepanu sellele, kui suur tuul väljas on, puude oksad liikusid.Äkki lükkas tuul ühe palli katuselt maha. Ja teise ka. Maximus rahunes ja ei nutnud enam.\nÜhel päeval tuli ta ise tuppa ja pani mulle käe pihku. Laura ütles:“Maxi tuli ise tuppa.“ See oli esimene kord ja mu süda laulis. Kõndisime toas ringi, vaatasime teiste mängu, poiss istus mul süles, kui päevikut täitsin, mõne aja pärast ronis sülest maha ja läks mängima. Suheldes teiste lastega, õppis poiss end ka eesti keeles väljendama. Algul ta häbenes, kuid kiitsin teda ja laps muutus julgemaks. Nägin laual puzzlet, mida keegi oli mänginud ja polnud osanud kokku panna. Küsisin 3.a.Kristilt, kas ta oskab seda puzzlet kokku panna. “Ei oska,“ütles tüdruk. Äkki ütles Maximus selges eesti keeles: “Aga mina oskan.“ Mul jäi suu üllatusest lahti. Ja poiss panigi puzzle kokku.Terane poiss, mõtlesin ja panin suu kinni. Pärast rääkisin oma paarilisele Maximuse edusammudest ja jõudsime mõlemad mõttele, et meie lapsed on toredasti mängima õppinud. Kõik on lasteaiaga kohanenud, igal lapsel on sõber olemas, mõnel isegi kaks või kolm.\n4-aastane Moona passib peale, et saaks 3.a. Miiaga mängida, sest 3.a. Oliver tahab kogu aeg Miiaga koos olla. Moona seisab lausa laua kõrval ja ootab, millal Miia söömise lõpetab, et saaks Miia oma mängu kutsuda, enne, kui Oliver kohal on.\nLiitrühma lapsed hoolivad üksteisest, on sõbralikud ja kannatlikud. Nad ei rutta kätte tasuma vaid ütlevad: „Oliver lõi. Ei tea, mis tal viga on.“ Arutleme koos, et Oliver võiks ju öelda, et talle ei meeldi, kui Siim tema kapi ees seisab sel ajal, kui Oliver riietub. Siim aga võiks oma kapi juures istuda ja riietuda, muidu on ta jälle viimane ja kõik peavad tema järel ootama. Mõtlen Oliverile ja mulle meenub, et Oliveril oli kogu aeg silmside Miiaga. Oliver vaatas, kas Miia saab juba riidesse, kuni tuli Siim ja jäi Oliveri ette seisma. Siim tahtis ilmselt vaadata Oliveri autodega kindaid.\n6.a. Anni ütleb äkki:“Mul on tatt ninas.“ Selle peale ütleb 3.a Carmel: “Üks küsis taskurätti.“\nTegevusvõtted lastele ajamõistete õpetamiseks\n2 thoughts on “Lasteaeda minek”\n18. aug. 2009 at 14:30\nNii nii armas lugu, täis imearmsaid toimetamisi ja hoolivust.\nSuper tore mängukaaslane ja sõber lastele on seesuguse hoiakuga lasteaia kasvataja. Armastust ja edu Teile soovides!\n4. jaan. 2011 at 23:00\nMjaa, sellise kasvataja rühma tahaks oma lastki panna! :)


Kasum Bitcoin kraanad - Top 5 suurepärase saidi lihtsa ja kiire tulu jaoks Ja allpool, ma ikkagi kiirenenud põhineb Internet ülevaated 3 kõige piisavam rakenduste teenida bitcoins.\nÜlesannete täitmiseks peamiselt videote vaatamisekssaate "bitti", mida saab enam Bitcoins ja väljundi jaoks vahetada. Iga minuti järel saate teenida umbes bitti. Väljundi miinimumsumma ei ole teiste rakendustega võrreldes liiga kõrge - 40 bitti.\nEsialgu toonud nad häid sissetulekuid, kuid kaevandamise keerukus alates sellest ajast suurendas tõsiselt ja nüüd palli paremale basseini.\nJa sageli mängivad hüved rubla. Samal ajal, kui küsimused tekivad, saate tugiteenusele kirjutada - siin on kasutajatele üsna lojaalne.\nLisaks sellele bittile ei saa te Bitcoins'i vahetada, kuid saate end kohe tagasi võtta Kiwi rahakoti, Yandexi raha, Pailepali või auruga. Ilmselt taotlus maksab, kuigi internetis saate täita mõnede kasutajate ülevaateid, kes ikka veel kirjutavad, et rakendus taastab tasakaalu ja ei maksa Satoshi. Kuidas teenida Bitcoins arvutiga automaatse masina abil kaevandamine Kirjeldus: Kaevandamise kaevandamise bitcoins nõuavad arvutid ja mida nad on võimsamad, seda parem!\nNad omakorda lahendavad krüptograafilised ülesanded, mille jaoks Bitcoins on kogunenud!\nSeega on võimalik masinat saada sissetulekut, st passiivselt! Ja see Kui investeerite Hashlare ole piir! Mõned suuremad kaevurid teenivad kõrval 10 - 50 rubla iga päev!\nInvesteeringud: Enamikul juhtudel vähemalt minimaalne, kuid nõutav! Kuigi on olemas erandid! Ja asjaolu on see, et see toodab peamiselt, et ta toodab arvutustoiminguid, mis on vajalikud Kui Bitkoin on Maai olemasolu jaoks. Ja kuna keegi ei "lihtsalt nii", ei anna selle teenuse eest oma arvutivõimet, nii et selle teenuse eest laetakse Cryptocurrentside rahatasu ja koguneb! Nüüd ilmub nüüd võimas arvutid Seetõttu ei tööta suur raha nõrkade videokaartide jaoks.\nKuid väikesed summad teenivad kõik sama tegelikult kõik Kes on arvuti!\nKogu talu. Neil on kaasaegsed ja raskeveokite töötlejad, kes toodavad kella ümber arvutusi.\nTalu korraldamiseks vajate: kaasaegsed võimas videokaardid ja töötlejad; power ja jahutussüsteemid. Pärast talu valmistamist on vaja paigaldada eriprogrammid Kaevandamiseks.\nMiks see on kasumlik\nKuigi igal aastal ilmuvad igal aastal üha enam uusi programme, aga luuakse võimsamad videokaardid. Aga nagu te mõistate seda tüüpi tulu ei vaja väikseid investeeringuid. Nad võivad olla kümneid tuhandeid rubla ja sadu tuhandeid! Ja investeeringute summast üldiselt ja sõltub sellest, kui palju saate teenida! Suurtes kaevandamisfarmides on tohutu raha - sadu ja isegi miljoneid dollareid! Põllumajandusettevõtte andmed maksavad välja umbes 1 aasta - see kõik sõltub peamiselt videokaartide võimsusest.\nNäiteks, kui paned rubla seadmete Siis on suur umbes ligikaudu rubla päevas!\nKuid on oluline märkida, et aja jooksul võib sissetulek tõsiselt muutuda! Samuti on soovitav registreeruda kaevurite kogukonnaga näiteks F2pool, BitFuraypool.\nKust teenida bitcoins ilma investeeringuteta - 4 parimat võimalust Tasuta Bitcoinide jaotumise serverid nimetatakse Bitcoinkraanad. Madala teenimise suurus, kuid te ei täida keerulisi ülesandeid. Esialgu loodi kraanid valuuta "edendamise" jaoks, kuid nüüd on nad sisuliselt reklaame esitlevad. ICO on kogumik investeeringutest inimestelt vastutasuks Cryptocurrency uute käivitamise eest. Seetõttu on võimatu jätta sellist võimalust, eriti registreerimine isegi 10 juures, nagu Bounty võtab summas minutit.\nBitcoinide väljavõtmiseks koos teiste "kaevuritega". See on kasulik nii teile kui ka teisele Majnerale, sest seda rohkem basseini kogukonna arvutamisvõimsus, seda suurem on tõenäosus saada uusi bitcoins, ja seetõttu teenida rohkem! Aga sa pead aru saama, et kaevandamisega on meie riskid: Esiteks See ei ole teada, kui ostetud seadmed maksavad välja ja hakkab kasumi tegema - konkurentsi selles äris kasvab väga!\nSeda tuleb kaaluda ka!\nKolmandaks Bitcoine kursus mõjutab otseselt kaevurite kasumit! Hoolimata sellest, paljude kaevurite, nagu edukalt teenitud ja jätkata teenida! Sellisel juhul on kogemus peamiselt oluline!\nTa seisneb selles, mida sa rentida " arvutivõimsus ", S. Kui investeerite Hashlare spetsialiseeritud ettevõtete arvutid. See tähendab, et kui olete investeerinud 50 rubla, siis Litecini hind. pärast aasta pärast oleks teie sissetulek ligikaudu 85 tuhatmillest 35 tuhat - See on kasum! Lisaks on kasulik kasutada pilve kaevandamist, mistõttu võimalus saada bitcoins nende ettevõtete tohutu võimsuse tõttu nende ettevõtete tohutu võimsuse tõttu palju kõrgem kui siis, kui te neid esitate eraldi.\nKaevandamise funktsioonid basseinides\nTeenitud Bitcoins Sellised ettevõtted jagasid hiljem proportsionaalselt ostetud võimsust kõigi "üürnike" vahel. Vaata lühikest videot, kus see on lühike ja lihtsalt selgitab, milline pilves kaevandamine on: Neile, kes ei tea: praegust võimsust mõõdetakse Hashis. Parim rentida Gigacheši või Therahhi.\n🔥Earn 22$ BTC - New Free Bitcoin Mining App 2021 - Bitcoin Mining App For Android 2021 - #BTC Mining\nNäiteks siin on üks ettevõtete hea hinnatud Sest rentimisvõimaluste teenimiseks bitcoins - Hashlare. Site: Hashflare. Peamine on pettuse arendamine.\nKaevandamise basseinid: Cryptocurrency kaevandamise põhialused. Kaevandamise bassein\nSuur hulk "firmad" pilve kaevandamine, mis võtab raha kasutajatelt ja peita tundmatu suunas! Seega, alati tingimata enne investeerimist oma raha firma pilve kaevandamise lugeda kommentaare nende kohta. See on tähtis! Üldiselt pilve miniga, nagu tavaline kaevandamine tähendab lisaseadmeid.